Depeche Mode a zo ur strollad sonerezh elektronek hag elektropop a orin eus Basildon (Essex, Rouantelezh-Unanet). Savet eo bet gant Vince Clarke hag Andrew Fletcher e 1977, ur wech m'o o doa echu gant al lise. An daou anezho a ouie seniñ kenaozer. E 1978 e voe degemeret ur mignon all anvet Martin L.Gore, hag eñ a ouie seniñ gitar ha kenaozer, ha kanañ ivez. Ne oa kaner ebet setu ma aozjont ur seurt kenstrivadeg (casting) a-benn kaout unan. Evel-se e kavjont Dave Gahan. An triad ne soñje ket e penn kentañ e vefe Dave ar pennmouezh. Goude un nebeudig a amzer e zeas kuit Vince Clarke e 1982 evit sevel un daouad a ber amzer lesanvet "Yazoo" gant un den e anv gantañ, Alison Moyet. Padout a reas An daouad ur bloaz ha neuze goude-se e grouas Vince Clarke, ar strollad "Erasure" e lec'h emañ Vince Clarke ar pennsonaozour abaoe 1985. Da laret eo e manke d'ar strollad D-M ur sintetizeur. Met kavout ar reas ar skipailh an den a gwelaas doare ha brud ar strollad, emañ e anv Alan Wilder. Ar paotr-ze a oa barek war krouadur arzel ar sonnerezh. Mestroniañ a ra an tamboulinoù hag ar sintetizeur. Chom a reas betek 1995 e lec'h ma zeas goude da adkemer e amzer gozh a sonner e-unan war an anv eus "Recoil". Ar strollad a vod 3 ezel ennañ abaoe 1995. Da lavaret eo Martin L. Gore gant ar gitar, ar sintetizeur hag a kemer pezh a-wechoù en ur kanañ gant Dave Gahan, kaner ar strollad. Hep disoñjal Andrew Fletcher gant ar sintetizeur. Sikouret eo ar strollad ur wech an amzer gant un dambouliner yaouank a orin Aostrian anvet Christian Eigner abaoe mon kuit Alan Wilder. Christian Eigner a oa bet ebarziet abaoe unann eus sonnadek D-M en Aostria.\nDepeche Mode e Barcelona, 11 a viz C'hwevrer 2006\n1 Krouidigezh ar strollad\n2 Un doare sonerezh nevez e-kerzh ar bloavezhioù 1980\n3 Kudennoù er strollad\n4 Adc'hanedigezh D-M\nKrouidigezh ar strolladAozañ\nKregiñ a ra istor Depeche mode e kêr Basildon (Essex) e Bro Saoz en ur Lise e-pad ar bloavez 1977. An daoù lisead-ze, Vince Clarke ha Andrew Fletcher o doa ur baregezh vad war ar sintetizeur. Ar sonerezh-se a vefe dreist-holl krouet gant sintetizeurioù muiñ ur vouezh hag ur gitar pe tamboulinoù. Neuze ur wech echu al lise e pleustrenn hag e grouenn tonnioù sikouret ur bloaz war-lerc'h gant ur vignon a lise gant an anv a Martin L.Gore. Emañ ouie ober gitar, kanañ ha ober sintetizeur met dreist-holl e tapas plas ar skrivangner/sonaozour. Padal ezhomm a oa ur vouhez neuze amañ ez eo bet kavet ar c'haner Dave Gahan e-pad ur chasting er bloavez 1980. Setu amañ e grogas da vat ar vuhez strollad en ur sonadeg kentañ e-lec'h ma eo bet kavet anv ar strollad buan ha buan. Da lavaret eo e oa Dave Gahan er pellgomz gant an aozour un nebeut munutennoù a-raok ar sonadeg, en ur sellet war un daol dirak Dave e oa ur gelaouenn gallek, he anv "Depeche-mode". Abaoe e vez anvet ar strollad Depeche-mode hag lesanvet D-M . Met dereoù ar strollad a oa diez gant an doare elektro-pop hag a oa ganet en ur mare e lec'h ma rene ar rock pe ar punk e pep lec'h. D-M a zo ur strollad rall a "new wave" Saoz hag a zo deuet a-benn da treuzbevañ d'an dekvloazhiad mañ e bro saoz (80-90). Ar strollad a kasas o sonnerezh d'an tiezh embann hag a gave e oa re a sintetiseur ebarz ar son. Ne chomas ket pell ar strollad da gotoz un ti embann sonnerezh, pa klevas Daniel Miller sonnerezh "Depeche Mode" ur wech en ur c'hlub Londoniad. Henez hag a laboure evit ar "Mute Records" a roas ul labell d'ar strollad ha neuze digant-ze e krogas ar bed da glevet son ar strollad yaouank-se. Ur gwir berzh a reas ar strollad e Amerika er bloavezhioù 1983-1984 gant e single "people are people". Met ar strollad ne chomas ket stabil e-pad ar mare-se rak mont a reas kuit Vince Clarke evit krouiñ un daouad a berr amzer anvet "Yazoo", ha "Erasure", hag e deuas den, Alan Wilder, un den a gwelaas doare sonerezh ar strollad d'eus ar poent arzel .\nUn doare sonerezh nevez e-kerzh ar bloavezhioù 1980Aozañ\nDepeche Mode a dennas gounid eus an doare sonerezh nevez a oant gouest da ober gant kenaozerien. Ganto e voe krouet neuze an doare sonerzeh anvet elektropop, ur sonerezh gwall zisheñvel diouzh ar pezh a veze graet gant strolladoù ar mare-se. Ar strollad a oa en he bog dreist-holl goude e album "violator" er bloavezh 1990 e lec'h ma anavezaz rest ar bed ar sonnerezh-mañ. D-M en oa roant digas d'ar selaouerien dreist-lieseurt doare sonnerezh, en ur kenmeskañ tonioù stagus hag komzoù simpl met tenerus, dre ur sonnerezh elektronek met a ten eus ar rock. Martin Gore en oa ket c'hoant e vefe kemeret ar strollad evel ur strollad Sintetizeur met a digasfe e meizadenn divoutin eus ar gitar, diazezet war rifsoù simpl hag sonioù labouret kalz. Neuze e lec'h ma sone ar Punk e bro soaz eo deuet a benn depeche mode da vevañ e-pad an dekvloazhiad e bloavezhioù 80. Hag e-pad o pop a oa duoc'h duañ, ar berzh a brasae. Ar religion hag ar sex a deuas temmoù karantez-dreist krouadur Martin L Gore hag a vez gwellet en albomoù evel "Some Great reward" (1984) ha "Black celebration" (1986). Met diskouez a ra ivez e vez karet gant ar strollad D-M ar strolladoù industriel Alamaneg evel "Kraftwerk" gant o doare ispisial da c'hoari. Evit kendrec'hiñ bro saoz eus ar son nevez-ze e oa ret gortoz ar bloavezh 1985 gant an albom "Black Celebration" hag dre un dro a lak azeul ar strollad e norzh Amerika. Gwelloc'h, en ur remixañ ar sonnerezh e oa tu lakaat un ton da vezañ diheñvel a da kavout ur bern a selaouerienn all. Setu labourat a raent gant meur a aozerien / produer evit reiñ d'ar selaouer ur spes frommell brasoc'h deus o tiloù hag meur a adsked eus ar sonioù. Ar strollad a diskuilie ar gapitalouriez, bez o deus un tostadur sokial ha poblek. Benn ar fin a oa sinet o c'hontradoù dre stard-dorn dre o brud hag dre o brud labourer.\nKudennoù er strolladAozañ\nMemes ma oa Depeche Mode ur strollad hag a rae berzh hag a oa anavezet mat, e savas kudennoù er bloavezhioù 1990. Goude berzh bras ar strollad gant e albom "Violator" (1990) e oa renket uhel ar strollad eus a re silaouetañ dreist-holl e Amerika hag en R-U. neuze poaniusoc'h e oa e diskenn e 1993 pa zeuas er-maez an albom "Songs of Faith and Devotion". Padal lec'hiet e oa an albom e plas kentañ ar gwerzhioù met ne oa ket ken plijet d'an Amerikaned eget d'ar Europeaned. Diwar-ze goude un droiad hag a padas ur bloavezh e stalias stennadurioù etre ar strollad rak an disoc'hoù ne oant ket re brav. Da lavaret eo, e krogas ar strollad da kemer dramm hag alkol met evit gwasat an traoù, e reas Fletcher un diwaskadenn ha neuze elec'hiet eo bet e-pad un nebeut deiziadoù e-pad an droiad. Evit echuiñ gant ar droiad e soñjas ar strollad e oa echu ganto. Diwar-ze e deuas da vezañ Gahan tost un dealer gant Gore e digenvez hag Fletcher o eseañ gwelaat an traoù en ur adunvaniñ er skipailh. Setu an taol a eruas e 1995, Alan Wilder a zeas kuit deus ar skipailh diwar an arguzenn ne oa ket kemeret e labour en e dalvoudegez just. Ha mont a reas da kendec'hell e raktres e-unann, anvet Recoil, el lec'h e c'hellas ober ar pezh en oa c'hoant. Met pa zeas kuit Alan Wilder e zeas kuit ivez ur piler a krouadur pouezus eus ar strollad. Ar memes bloavezh e reas Dave Gahan ur arnodenn-emlac'hañ ha neuze kaset ar paotr en hospital. Ur wech pareet e adkavas an daoù ezel a chome evit krouiñ un albom anvet "Ultra". Faloc'h an traoù e-pad krouadur an albom, e reas Dave Gahan un overdos a dramm a neuze rediet eo bet dezhañ ober ur pareañs a digontammañ (cure de dézintoxication).\nGoude ar bloavezhioù du (eus 1990 da 1995) ez eas gwelloc'h ar skipailh hag e adkemeras kalon. Neuze sevel a reont albomoù evel "Exiter" e 2001. Padal klevet vez n'eo ket ken nerzus an titloù nevez ganto e-keñver eget er bloavezhioù 80 met chom a ra D-M ur strollad silaouet kalz hag e berzh zo c'hoas amañ gant e titloù nevez. Evit cheñch aer, eo dispartiet ar skipailh e 2003 da labourat o-unann deus o zu. Pep hini a krouas e albom hep disoñjal o strollad. Goude-ze e miz genver 2005 eo en adunvanet ar skipailh, ur menozh gante, krouiñ an albom "Playing the angel". Ar strollad n'o deus ket cheñchet o zoare a orin o tonioù kentañ gant ar sinte a doare kozh hag o doare ispisial da c'hoari gitar met dreist-holl gant mouezh Dave Gahan a chom yaouank. Diwar-ze e reas ar strollad an droiad brasañ eus o vicher gant 123 sonadeg e 33 bro disheñl. An degouez-ze a zo ral met diskouez a ra eo bev mad D-M hag eo prest da digoll ar selaouerien. A-benn fin an droiad, e reas ar strollad 1008 sonadeg abaoe e ganedigezh. A n'eo ket echu rak o labourat eo ar skipailh abaoe ar 5 ar miz mae 2008 war e albom nevez anvet "Hourglass" hag a vo echu a-benn an 20 ebrel 2009. Diwar-se e vo graet un droiad anvet "Tour of the universe 2009" hag a grogo en Israel.\n(gant deiziad an embannadur orin)\nSpeak and Spell - 5 a viz Here 1981\nA Broken Frame - 27 a viz Gwengolo 1982\nConstruction Time Again - 22 a viz Eost1983\nSome Great Reward - 24 a viz Gwengolo 1984\nThe Singles 81-85 - embannadur eus pladenn 1987\nBlack Celebration - 17 a viz Meurzh 1986\nMusic for the Masses - 28 a viz Gwengolo 1987\n101 (sonadeg) - 13 a viz Meurzh 1989\nViolator - 19 a viz Meurzh 1990\nSongs of Faith and Devotion - 22 a viz Meurzh 1993\nSongs of Faith and Devotion Live (sonadeg) - 6 a viz Kerzu 1993\nUltra - 14 ebrel 1997\nThe Singles 81-85 - 19 a viz Here 1998\nThe Singles 86-98 - 28 a viz Gwengolo 1998\nExciter - 14 a viz Mae 2001\nThe Remixes 81-04 - 25 a viz Here 2004\nPlaying The Angel - Embannadur Deluxe a dreist-son CD hiron + DVD - 17 a viz Here 2005\nPladenn da zont - 20 a viz Ebrel 2009\nUltra - Embannadur Deluxe a dreist-son CD hiron + DVD - 21 a viz Mae 2007\nBlack Celebration - Embannadur Deluxe a dreist-son CD hiron + DVD - 26 a viz Meurzh 2007\nExciter - Embannadur Deluxe a dreist-son CD hiron + DVD - 21 a viz Mae 2007\nConstruction Time Again - Embannadur Deluxe a dreist-son CD hiron + DVD - 26 a viz Meurzh 2007\nSpeak and Spell - Embannadur Deluxea dreist-son CD hiron + DVD - 3 a viz Ebrel 2006\nMusic For The Masses - Edition Deluxe Super Audio CD Hybride + DVD - 3 a viz Ebrel 2006\nViolator - Embannadur Deluxe a dreist-son CD hiron + DVD - 3 a viz Ebrel 2006\nA Broken Frame - Embannadur Deluxe a dreist-son CD hiron + DVD - 2 a viz Here 2006\nSongs of Faith and Devotion - Embannadur Deluxe a dreist-son CD hiron + DVD - 2 a viz Here 2006\nSome Great Reward - Embannadur Deluxe a dreist-son CD hiron + DVD - 2 a viz Here 2006\nThe Best Of Volume 1 - 13 a viz Du 2006\nUltra - Embannadur Deluxe a dreist-son CD hiron + DVD - 19 a viz Meurzh 2007\nBlack Celebration - Embannadur Deluxe a dreist-son CD hiron + DVD - 19 a viz Meurzh 2007\nConstruction Time Again - Embannadur Deluxe a dreist-son CD hiron + DVD - 19 a viz Meurzh 2007\nExciter - Embannadur Deluxe a dreist-son CD hiron + DVD - 19 a viz Meurzh 2007\nThe Best Of Volume 1 Deluxe Vinyl - 12 a viz C'hwevrer 2007\nSome Great Reward Remastered - Deluxe Vinyl - 5 a viz Meurzh 2007\nSongs Of Faith And Devotion Remastered - Deluxe Vinyl - 5 a viz Meurzh 2007\nSpeak and Spell Remastered - Deluxe Vinyl - 5 a viz Meurzh 2007\nViolator Remastered - Deluxe Vinyl - 5 a viz Meurzh 2007\nMusic For The Masses Remastered - Deluxe Vinyl - 5 a viz Meurzh 2007\nExciter Remastered - Deluxe Vinyl - 2 a viz Ebrel 2007\nBlack Celebration Remastered - Deluxe Vinyl - 2 a viz Ebrel 2007\nConstruction Time Again Remastered - Deluxe Vinyl - 2 a viz Ebrel 2007\nA Broken Frame Remastered - Deluxe Vinyl - 2 a viz Ebrel 2007\nUltra Remastered - Deluxe Vinyl - 2 a viz Ebrel 2007\nAlbom-gwazoniezh For The Masses - A Tribute To Depeche Mode - 4 eost 1998 Goth Electro Tribute to Depeche Mode - 4 here 2005\nAdtapet diwar « https://br.wikipedia.org/w/index.php?title=Depeche_Mode&oldid=1638608 »\nDernière modification le 16 Ebr 2015, à 14:08\nKemmoù diwezhañ degaset d'ar bajenn-mañ d'an 16 Ebr 2015, da 14:08.


Setu n'eo ket deuet Zakarias Moussaoui a-benn da vezañ kondaonet d'ar marv. Kaset e vo d'un toull-bac'h er c'hKolorado. Chom a ray eno betek e zeiz diwezhañ. Argazh e dorfed. Met kriz, ha kriz-meurbet ar prizon-se ivez. O-unan penn ar brizonidi en o log. Gweladenn ebet gant o c'herent. Emvod ebet etrezo.\nN'eus ket pell zo e oa bet dezrevellet stad spontus ar prison e Frañs.\nSed aze ken ha ken didruez an div vro. An eil diwar re a urzh. Egile diwar re a zizurzh. Ha sach-blev etrezo evit gouarnamant ar bed !\nUn nebeud devezhioù 'zo em boa selaouet Max Gallo o komz eus e levr diwar-benn istor Rom dindan an impalaerezh. Splann ha luziet sevenadurezh ar gêr-se d'ar c'houlz-se. Ha war un dro kriz e justis a gase tud d'al loened gouez er sirk. Diharz galloud e impalaer a c'halle kas d'ar marv pe d'ar prizon nep piv bennak a zisplije dezhañ.\n08/05/2006 dans cheñchamant a deu er bed | Lien permanent | Commentaires (0)\nEmañ ma divskoaz o vont war grommaat ha yaouank c'hoazh ma daoulagad. (Garcia Lorca)\nBerc'hed, Mari ha Chann\nE-lec'h ar mell ti e-kreiz ar skeudenn e oa ma skol gwechal : Skol Santez Berc'hed.\nIwerzonadez e oa Santez Berc'hed. Met n'em oa klevet netra diwar he fenn pa oan skoliad eno.\nDa c'houde 'm eus lennet en ur levr gant Job An Irien :\n«Berhed oa eun doueez keltieg, ha, pa lavarer mad, eo diez ober ar c'hemm etre an abadez a vevas e fin ar 5ed hag e penn-kenta ar 6ed kantvet hag an doueez, rag lec'h ez-eus da gredi eo bet da genta manati braz santez Berhed e Kildare eul lec'h payan lec'h m'edo nao gwerhez o terhel war elum eun tan sakr.\nE gwirionez ez oa teir c'hoar doueezed anvet o zeir Berhed. Ar genta ampart e Barzoniez, divinerez, an eil oc'h ober war-dro ar pareans, an drede war-dro labour ar gov. Doueez-mamm evid ar Goidel(???) hag ar Briganti kenkoulz.\nHe c'houel oa stag ouz gouel an Nevez-Amzer d'an devez kenta a viz c'hwevrer anvet Imbolc pe Oimelg, e penn kenta mare an oaned, gouel ar buillentez ha dreist-oll gouel evid puraad pep tra goude krisder ha loustoni ar goañv :\n"Tanvaad euz peb boued hervez an urz,\nsetu ar pez a zo da ober da Imbolc ;\ngwalhi an daouarn, an treid, ar penn\nevel-se eo henn lavaran. "\n(Hibernica Minora p. 49 éd. Kuno Meyer)\nAr gouel paian a zeuas da veza gouel ar zantez kristen : Berhed, abadez Kildare. He gouel a zo an devez araog gouel ar goulou. Dre-ze eo deuet tost ouz gouel ar Werhez.\nE spered ar Gelted Mari ha Berhed a zo bet liammet mad. Ar vamm-doueez goz a zo bet cheñchet e "Mari ar Gael". » (Evit eur speredelez breizad ha keltiek kristen)\nDiwar-benn Jeanne d'Arc, gallez ha patromez ar barrez anezhi 'moa klevet amploc'h eget justoc'h evel-just.\nMet un dra bennak eus Santez Berc'hed ez eus manet er c'harter. Al liorzhig-se a zo graet Santez Berc'hed anezhañ. Savet eo en-dro d'ur stank-kannañ kozh.\n04/05/2006 dans cheñchamant a deu er bed | Lien permanent | Commentaires (0)


Kokell - Wikipedia\nUr gokell pe ur gokellenn zo ur benveg kegin e metal (houarn-teuz peurvuiañ) da boazhat meuzioù, keusteurennoù ha meuzioù en hilienn dreist-holl. Ur seurt kaoter gant ur golo ha dornelloù eo.\nIjinet e voe gant an greantour saoz Abraham Darby, o kemer skouer war un doare-ober dizoloet gantañ e-pad ur veaj en Izelvroioù. Savet e voe un endalc'her keginañ e houarn-teuz gantañ hag e vicherour kembreat James Thomas e 1707 en e stal-labour e Bristol. Dutch oven (forn izelvroat) a voe graet anezhañ e saozneg.\nE Norzhamerika e voe daskemmet ar gokell en XIXvet kantved evit ober ganti dindan an amzer. Basoc'h e oant, gant treid evit lakaat anezhi war ar regez, ur skouarn vras evit skourrañ ha dilec'hiañ anezho aes, ha savet erienoù o golo evit lakaat regez pe glaou-bev evit dasparzhañ an tommder.\nDutch oven, anv saoznek ar gokell, Saint Louis, Missouri, 1880\nKokell e 1948\nKokell Staub hirgelc'hiek e houarn-teuz krai, eus deroù he froduadur\nKokell c'hall a vremañ, eus ar merk Invicta, e houarn-teuz amailhet\nAdtapet diwar « https://br.wikipedia.org/w/index.php?title=Kokell&oldid=1874506 »\nKemmoù diwezhañ degaset d'ar bajenn-mañ d'an 10 Mae 2020, da 12:06.


Pajenn:Le Clerc - Ma beaj Londrez, 1910.djvu/188 - Wikimammenn\nPajenn:Le Clerc - Ma beaj Londrez, 1910.djvu/188\nkonservatour botan war al liberal, bepret e oa bet paket ha gantan an Otro Asquith, a roe d’ean e harp,\nC’hwel aze an eil tus roet d’ean.\nUnan eus an deio diwezan a viz du, an neus adarre koustet d’e lêr. Ar wej-man ar gatoliked o devoa jached a-du gante an anglikaned evit rei d’ean e bak. Ha gant nebeutoc’h a boan evit ne c’hallfec’h hen kridi : en Bro-Zôz eur c’hatolik hag eur protestant, da vihanan eur protestant eus an iliz anglikan, n’emaint ket an eil dirak egile evel eur c’hi dirak eur c’haz.\nEvel m’hon deus gwelet uheloc’h, epad ma oa ar gatoliked o tanzen pep tra evit kendalc’h an Eukarist, e oa ar brotestanted diasanter, da laret ê ar re n’int ket evit rei dorn d’an iliz anglikan, o klask dispenn al lezen vat a oa bet grêt, eun nebeud blaio arôk, diwarbenn ar skolio : al lezen-ze a roe galloud d’ar gouarnamant da rei sikourio arc’hant d’ar skolio libr a vije disket enne d’ar vugale eur relijion gristen bennak, pe brotestant pe gatolik. Mes ne blijet ket ze d’an diasanterien dre m’o devoa nebeut eus ar sort skolio. Petra a reont neuze nemet kargan Ministr an Diskadurez, an Otro Runciman, da zevel eur bill (steuen eul lezen), ha pouezan ar muian ma c’hallont war an Otro Asquith evit gonit anean d’o menoz.\nDa gentan ec’h a pep tra evite evel war eur ganel : ar C’hentan ministr a ro skoazel d’an Otro Runciman, hag a lak e vill da dremen en Kambr ar C’hommuno.\nEur gwall dra evit perc’henno ar skolio libr, mar n’afe ket enep Kambr al Lorded : hiviziken, herve al lezen neve, n’hallje ket ar Gouarnamant rei an disteran sikour d’eur skol hag a vije displeget enni penn da benn kredo eur relijion bennak. Eun\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/188&oldid=150166 »\nKemmoù diwezhañ degaset d'ar bajenn-mañ d'an 6 Meu 2019, da 18:22.


Ur park a c'hall bezañ meur a dra :\nwar ar maez : un dachenn vras a-walc'h ma vez gounezet plant da zebriñ, edoù dreist-holl : gwinizh, maiz, segal, riz, beterabez... Dre astenn-ster e komzer eus ur park istr hag ur park meskl. Gwelet Park (labour-douar). Stank eo ar ger el lec'hanvadurezh vrezhonek.\ne kêr : un seurt liorzh vras gant plant, gwez ha bleunioù, a-wechoù feunteunioù ha savadurioù, evit dudi an dud (pourmen, diskuizhañ, c'hoari hag all). Komz a reer eus liorzh-kêr ivez.\nur park natur broadel pe rannvroel : un dachenn vras kenañ evit gwareziñ an natur a gaver ennañ, plant ha loened.\nur park dudi, ur park c'hoarioù, evit c'hoariellat.\nwar an dachenn armerzhel hag an enklask : ar park teknologel hag ar park ijinañ ma kaver embregerezhioù ha melestradurezhioù.\nPark a c'hall bezañ lec'hioù all c'hoazh gant un dalvoudegezh bennak : park-beloioù, parklec'h evit ar c'hirri, parkad rodoù-avel, parkad urzhiataerioù, park plankennoù-ruilh (skate park)... Savadurioù bras er c'hêrioù a vez anvet park a-wechoù, da skouer ar Roazhon Park, stad mell-droad ar gêr, hag ar Park, ur sal sinema e Stockholm.\nUn anv-tiegezh saoznek ha korean eo.\nAlexandra Park, aktorez aostralian\nGrace Park, aktorez kanadian\nKeith Park, ofiser eus Zeland-Nevez\nMegan Park, aktorez kanadian\nMungo Park (1771-1806), ergerzhour skosat\nNick Park, realizatour Wallace and Gromit ha Shaun the Sheep\nRandall Park, aktor stadunanat\nRobert Ezra Park, sokiologour stadunanat\nPark Chung-hee (1917-1979), milour, politikour ha prezidant Sukorea\nPark Geun-hye (ganet e 1952), prezidantez Sukorea\nPark, kêriadenn diwar ar maez e Manitoba, e Kanada\nPark, kêriadenn polonat eus voivodiezh Warmińsko-mazurskie\nPark, kêriadenn e Kontelezh Doire, e Norzhiwerzhon\nPark, kêriadenn e Kansas, e Stadoù-Unanet Amerika\nPark, kêriadenn e proviñs Badakhshan, en Afghanistan\nPark, kêriadenn e proviñs Yazd, e Iran\nAbati Park, e-kichen Leuven e Flandrez Belgia\nAdtapet diwar « https://br.wikipedia.org/w/index.php?title=Park&oldid=1877970 »\nDernière modification le 4 Mez 2020, à 11:02\nKemmoù diwezhañ degaset d'ar bajenn-mañ d'an 4 Mez 2020, da 11:02.


Kaozeal:Etaerezh - Wikipedia\nErasmusek evel homerosek, pe erasmek evel homerek? Bianchi-Bihan 3 Meu 2007 da 11:06 (UTC)\nevel netra c'hoazh - war ar stern emañ ar pennad. Degemeret mat e vo da ginnigoù evel re ar re all evel-just.Neal (Kaozeal) 3 Meu 2007 da 11:29 (UTC)\nKinnig ebet ne rin, da bep hini an danvez a gar steuiñ. Ha ne vo ket ret lammat ma laran n'eo ket se "my cup of tea".\nDiv evezhiadennig koulskoude (a-raok mont dalec'h all), ha liamm ebet etreze: a) sur on e kavi plijusoc'h echuiñ al labour hep den ebet war da choug e-kreiz pep frazenn; b) pennadoù zo a zo renet adalek ar wiki gallek? (resisaat a c'hallan ober diouzh ezhomm).Bianchi-Bihan 3 Meu 2007 da 12:37 (UTC)\nne ran forzh pa vez tud "war ma chouk" pe get. plijet bras m'eo bet reizhet ar fazioù yezh war ma lerc'h (hag ur pikol labour an hini eo hennezh). ne gomprenan ket an eil goulenn - peurliesañ e labouran pe gant danvez tennet diwar ar wikipedia e galleg, ral a wezh ivez am eus bet tro da implijout an hini e gresianeg pe c'hoazh an hini e galizaeg hag e katalaneg. A-wezhoù ivez e savan pennadoù war-eeun ma fenn ma-unanig. Tro ebet 'm eus bet avat c'hoazh d'ober gant ar wikipedia e galleg.\n--Neal (Kaozeal) 3 Meu 2007 da 19:15 (UTC)\nbet on o prederiata. rezon 'teus evel-just. great e vo (hag eo bet) gant ar erasmek. Trugarez evit da evezhiadenn.\n--Neal (Kaozeal) 4 Meu 2007 da 12:42 (UTC)\nAdtapet diwar « https://br.wikipedia.org/w/index.php?title=Kaozeal:Etaerezh&oldid=130015 »\nKemmoù diwezhañ degaset d'ar bajenn-mañ d'an 4 Meu 2007, da 12:42.


Buhez ar Sent/1912/Nikandr ha Marsian - Wikimammenn\nBuhez ar Sent/1912/Nikandr ha Marsian\n◄ Herve Nikandr ha Marsian Herbot ►\nTriouec’hvet devez a Vezeven\nSant Nikandr ha Sant Marsian\nEn amzer-ze, e vije stlapet eus an arme ar zoudarded kristen. Bezan e oa daou, Nikandr ha Marsian, hag a gavas gwell koll o renk en arme roue an douar evit en arme roue an nenv.\nDimezet oant o-daou, ha ne oa ket gwall bell c’hoaz, zoken, aboue m’oant bet badezet. Ar gouarner Maxim a reas o digas dirak e lez-varn hag a glaskas ober d’eze kinnig ezans d’an doueou.\nDaria, gwreg Nikandr, a oa war al lec’h.\n— O ma fried, emezi, diwall da nac’h an Otrou Jezuz-Krist ; na ret ket, en han’ Doue, ar pez a c’hourc’hemenner d’ac’h.\n— Penn fall ma ’z oc’h, eme Vaxim, perak ho peus c’hoant da welet ho kwaz o vervel ?\n— Evit ma vevo gant Doue da virviken ! emezi.\n— Skuiz oc’h gantan ’ta ? eme ar gouarner.\nAr gomz dismegansus-ze a reas d’ar gwad birvi en kalon Daria.\n— P’eo gwir e kemeret ac’hanon evit ar pez n’on ket, grêt eta d’in mervel da gentan evit Jezuz-Krist, ma ho peus ive urz da gondaoni ar merc’hed d’ar maro !\nAr brezel ne oa diskleriet c’hoaz nemet eneb ar zoudarded kristen.\n— N’hon deus urz ebet hag a zellfe ouz ar merc’hed, eme Vaxim, rak-se ’ta, n’az pezo ket da c’houlenn ; koulskoude, ec’h i d’ar prizon.\nPa oe êt, Maxim a glaskas c’hoaz dont a benn eus Nikandr. Heman a respontas e oa kristen. Neuze, ar gouarner a droas ouz Marsian :\n— Ha te, Marsian ?\nMarsian a respontas :\n— Ar pez a lavar ma c’hamarad, m’hel lavar ive.\n— Neuze, eme Vaxim, ec’h efet d’ar prizon, ha hepdale, nemet chench a rafec’h, ho pezo tôl ar maro.\nEur miz goude, e oent digaset adarre da gaout ar gouarner.\n— Nikandr ha Marsian, eme Vaxim, amzer ho peus bet d’ober ho sonj ; sentet eta ouz urziou an impalaered.\nAr verzerien ne blegjont ket hag ar gouarner a roas neuze urz d’o dibennan.\n— Ar peuc’h ra vezo ganac’h, gouarner ar bed-man ! a lavaras asamblez an daou gondaonet.\nLaouen oant o vale d’ar maro, ha trugarekât a rênt an Otrou Doue da vezan roët d’eze ar c’hras da skuilh o gwad evit Jezuz-Krist.\nGwreg Nikandr, neve tennet eus he frizon, a heuilhe he gwaz gant he bugel bihan.\nEn kichen Marsian, gant e gerent, e oa ive e wreg ; houman a oa paganez hag a hirvoude, hag a roge he dilhad en eur vont gant he hent :\n— Kemer true ouzin, a lavare d’he fried ; sell ouz da grouadur bihan, ha n’ez ket d’ober dismeganz warnomp evelse !\n— Betek pegeit, eme Varsian, e chomo Satan da zallan da spered ha da galon ! Pella diouzimp ha lôsk ac’hanomp da vale d’ar verzerenti !\nHag e lavaras da Zotikus, eur mignon d’ezan, a valee en e gichen, ober d’e bried mont endro.\nPa oe en em gavet war dachen ar verzerenti, Marsian a zellas endro d’ezan, hag o welet Zotikus, e reas sin d’ezan d’ober d’e bried tostât.\nBriata a reas anezi hag e lavaras :\n— Pella breman diouzin, emezan, en han’ Doue, rak n’eo ket dereat e welfes ac’hanon o lidan ma merzerenti epad m’eman c’hoaz da ene dindan galloud an drouk-spered.\nBriata a reas ive e grouadur hag, o sevel e zaoulagad etrezek an nenv, e lavaras :\n— Otrou Doue holl-c’halloudek, kemeret anezan dindan ho skoazel.\nMarsian ha Nikandr a roas pok ar peuc’h an eil d’egile ; pa oant o ’n em zispartian evit daoulinan dirak ar bourreo, Marsian a welas Daria, gwreg Nikandr, a glaske, eur wech c’hoaz, gwelet he gwaz ; kinnig a reas an dorn d’ezi d’he c’has da gaout an hini a glaske.\n— O ma fried, emezi, bezet kalonek ha dalc’het start ; dek vla am eus tremenet em bro, dispartiet diouzoc’h, o c’hedal kaout digant Doue ar blijadur d’ho kwelet o tizrei. Hen bet am eus, ha breman ho meulan dre ma ret ar pez a ret ; eun enor a vezo evidon bezan pried eur merzer.\nAr bourreo a dostaas ; mouchan reas pennou ar verzerien, ha rei a reas d’eze tôl ar maro. Kement-man a c’hoarvezas er zav-heol, war-dro ar bla 300 goude donedigez Hon Zalver.\nAdtapet diwar « https://br.wikisource.org/w/index.php?title=Buhez_ar_Sent/1912/Nikandr_ha_Marsian&oldid=37854 »\nKemmoù diwezhañ degaset d'ar bajenn-mañ d'an 27 Mez 2012, da 05:56.


Ar roue Waroch - PCI Collectif\nAr roue Waroch\nEmgavioù sevenadurioù hengounel ar bed\n« Gouest eo douaroù ar Roue Waroch liammañ sevenadur padus hag ekonomiezh ar vro : un tiriad lec’h ma saver liammoù sokial ha mignoniezh etre ar rummadoù », hervez komzoù skipailh an aozerien. Abaoe 1996 eo kemer perzh ar re yaouank en holl brantadoù ar gouel, pe e vefe er c’huzul-merañ, er programmadur, pe c’hoazh er c’henstrivadegoù kinniget e stumm emgavioù.\nHep e bar ivez : ur c’henstrivadeg familhoù a ro tro da veur a rummad d’en em gavout war ul leurenn. Un doare da «aesaat emskiant glad ar familhoù ». Ouzhpenn da-se, gant an abadennoù A-raok Waroch aozet e Bro-Wened e c’hell un tregont bennak a skolidi ar c’hentañ derez kejañ gant an arzourien er c’humunioù a zegemer an abadennoù, hag en tu all da zaou vil skoliad o deus graet anaoudegezh gant ar sevenadur hengounel.\n« En tu all d’ur gouel eo Roue Waroch,un emgav deuet mat gant an dud a n’heller ket ober heptañ ken. Dont a reer eno evit ober anaoudegezh gant sevenadur ar vro hag hini ar broioù all ivez. Un doare da stourm ouzh strizhder ar speredoù ! », eme c’hoazh an aozerien.\nKevredigez Petra Neue\nPetra Neue, Kerfuns vihan , 56890 Plescob\nPgz. 02 97 61 80 21 pe 06 82 80 98 22\nPostel : petra.neue@orange.fr\n« « Waroch, gouel broadel Pleskob! » »\n« « Bezañ soubet e sevenadurioù ar bed a zegas bepred souezhadennoù ! » »\nFestoù Arzoù an arvestoù\nFest-noz / Fest-deiz Sonerezh\nEmgavioù etre ar rummadoù, stajoù, baleadenn war gan, abadennoù «A-raok», sonadegoù, prezegennoù, abadennoù en tavarnioù, festoù-noz, fest-deiz.


Pajenn:Instructioneu santel ar er gurionnéeu principal ag er religion, 1790.djvu/187 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/187\nnissét guet Doué, mar lar gueu, pé ma n’accompliss er péh e lar ; èl pe larér : Doué d’em punissein, ma n’en dai gùir er péh e laran.... Re-varhuein ar en tache, ma n’accomplissan en dra-ze... Ar me housciance, pé ar men dannation... N’en dès quet brassoh touyadèl eid en execration, revè S. Augustin ; penaus-benac mei mat ha permettét guet en tair-condition hun nès merchét ihuelloh, eid er sermant.\nEn imprecation pé goal-bedèn, e zou un douyadèl horribl e rér en ur venacein a obér droug de unan-benac ; èl pe larèr : Doué d’em dannein, ma ne ran en droug men hac en droug... Ne fal quet deign gùélèt arhouah, ma ne tallan un dén dehou... Èl ma vai ordinæremand er haz hac er gounar e ra pr-noncein er sort conzeu-ze, caïgein e rér guhavè guet-t’ai blasfæmeu épouvantabl, èl mei er honzeu méliguet-men e gleuér quel liès guet certæn tud hantér goué, péré n’ou dès meid en hanhue a Grechénion : Oh ! n’en dai quet hoah marhue Doué na clan é Vam ; ha ne ortein quet ma hei de di en diaul eit payein deign quement-ce... Er malloheu hac er malédictioneu e rér en eil-d’éguilé, e zou hoah branqueu ag en imprecation. Hérissein-é rér é cleuèt Crechénion, priedeu doh hum argarhein hac é sacrein en eil guet éguilé a vitin beèd en noz ; un tad hac ur vam é rein ou malloh d’ou bugalé ; bugalé é tezirein er brassan drougueu d’ou zud ; er verdér doh\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/187&oldid=128723 »


Pajenn:Perrot - Bue ar Zent.djvu/523 - Wikimammenn\nPajenn:Perrot - Bue ar Zent.djvu/523\nthani, o vont pe o tont eus Jeruzalem, a rê bepred e ziskenn en he zi.\nDaou vla goude he dizro ouz Doue, Lazar, he breur yaouank, a varvas, ha Jezuz ne oa ket war al lec’h ; kelo a oe kaset d’ezan.\nP’en em gavas, Martha ha Mari a lavaras d’ezan, an daerou en o daoulagad : « Oh ! Otrou, ma vijec’h bet aze, hon breur ne vije ket bet marvet. »\nHa Jezuz, o welet glac’har an diou c’hoar, a reas da Lazar sevel eus a varo da veo.\nC’houec’h devez arôk Pask, Jezuz a zigouezas en Bethani.\nOzet a oe e goan d’ezan eno. Martha a zervije, ha Lazar a oa unan eus ar re a oa ouz tôl gantan.\nNeuze Mari a gemeras, en eur pod men-glan, eul lur c’houez vat, hag o vezan torret ar pod, e skuilhas anezan war benn Jezuz. Skuilh a reas ive war e dreid, hag e sec’has aneze gant he bleo.\nAn ti a oe leuniet gant c’houez vat al louzou. Judas Iskariot, unan eus diskibien Jezuz, an hini a dlee bezan an traitour, a lavaras : « Perak al louzou-ze n’eo ket bet gwerzet tri-c’hant diner, hag ar priz anezan roët d’ar beorien ? »\nLavaret a reas an dra-ze, n’eo ket dre drue ouz ar beorien, mes abalamour ma oa laer. Hen a vire ar yalc’h hag a zouge ar pez a veze laket ebarz.\nJezuz, o c’houzout an holl dreo-ze, a lavaras : « Perak e c’hlac’haret-hu ar plac’h-ze ? Rak eun dra vat he deus grêt em c’henver. Peorien ho pezo bepred en ho touez ; mes n’ho pezo ket ac’hanon-me bepred.\n» Ha p’he deus skuilhet al louzou c’houez-vat-ze war ma c’horf, he deus hen grêt evit ma lieni.\n» En gwirione, m’hen lavar d’ec’h, en kement lec’h ma vezo prezeget an Aviel-man er bed-holl, e vezo lavaret ar pez he deus grêt, hag e vezo meulet ! » \nMari-Madalen a heuilhas Hon Zalver betek Mene-Kalvar hag a chômas e-tal ar groaz, ken n’en devoe lôsket Jezuz e huanad divezan.\nRei a reas an dorn goude da lieni ar c’horf santel. An de war-lerc’h, de an ehan, e reas he deveriou a relijion, ha d’ar zul, kerkent hag an de, ec’h eas d’ar be gant Mari, mamm Jakez ha Salome.\n↑ Sant Yan XII. — Sant Vaze XXVI.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/523&oldid=140803 »


Damb da vale get Sten Kidna : bourrus !\nPublié le 9/07/17 22:33 -- mis à jour le 00/00/00 00:00\nBrav an abadenn kaset gant skipailh Catherine : amzer vrav, bugale o kanañ sirk al loened, gwisket gant maskloù loened fablennoù ar barzh. Evel pep bloaz, e vez kanerion Pleuigner o sevel sonennoù liammet gant an tem dibabet. C'hoariva, sonnenoù, souezhadennoù oa a-hed an hent. Gourc'hemennoù d'an aozerion ha d'an 200 den o vale ganto evit ar pennad brav, fromus, ha fentus e bro an Alre !\nStaj kan gant Jorj Belz ha baleadenn kanet get Catherine Pasco par Fanny Chauffin le 28/06/2016


Buhez ar Sent/1912/Fransez Karaksiolo - Wikimammenn\nBuhez ar Sent/1912/Fransez Karaksiolo\n◄ Klotild Fransez Karaksiolo Bonifas ►\nPevare devez a Vezeven\nSant Fransez Karaksiolo\nFransez, Askanio Karaksiolo dre e hano kentan, a oa ginidik eus a gêr Sancta-Maria, eus eul ligne uhel a rouantelez Napl. Abred e tiskouezas kaout eur garante vras evit ar Werc’hez, hag e tileze ar c’hoariou evit mont a-goste da lavaret e rozera. E zorn a veze bepred digor da rei aluzen d’ar paour, hag alïes e kave an dro da viret eun dra bennak eus e brejou da rei d’eze. E vamm, zoken, a renkas teuler evez warnan, rak kentoc’h eget lezel ar beorien hep tamm, e vije chomet e-unan. E c’hoant brasan oa derc’hel distlabe saë wenn e vadeziant, hag evit trec’hi war e blegiou fall e klaske bepred an tu da skwizan e gorf. N’oa ket awalc’h d’ezan diwall mat e ene, klask a rê ive, en pep doare, lakat an nesan d’ober eveltan.\nD’an oad a zaou vla warn-ugent, e gorf a oe goloët a lorgnez, hag en eun tôl, ar c’hlenved euzus-ze a lakas anezan da goll nerz ha gened e yaouankiz. Elec’h en em jalan, e trugarekaas Doue da vezan diskouezet d’ezan pegen buhan e tremen madou ha koantiri ar bed, hag e roas e c’her d’en em westlan d’ezan, ma teuje adarre da gaout ar yec’hed. Doue ne c’hede nemet an dra-ze eus e beurz, ha kerkent ar zant a bareas. Derc’hel a reas d’e c’her, ha prest goude ec’h eas da Napl da studian ar skianchou sakr.\nDaou vla goude e oe beleget. En em deuler a reas da gelenn ar beorien, ha dreist-oll, an dorfetourien kondanet d’ar maro.\nEun devez ma oa o pedi, e oe roët d’ezan eul lizer war e hano, eus abeurz e eontr Fabrisio Karaksiolo. E eontr e bede da vont d’e di d’en em glevet gantan ha gant eun all hanvet Adorno, evit sevel eun Urz neve a venec’h.\nMont a reas kerkent d’o c’haout. Ouz e welet, Fabrisio hag Adorno a oe souezet. N’eo ket d’ar zant, mes d’eur c’henderv d’ezan hag a zouge ar memes hano gantan eo e oa al lizer. Gwelet a rejont eno dorn Doue, hag en em dennjont o zri er-mêz eus kêr, evit klevet gwelloc’h mouez Doue er sioulder, ha kemer kuzul an eil digant egile diwar-benn ar reolen a dleent rei d’an Urz neve. Eur wech grêt ar reolen, Adorno hag Askanio a gemer hent Rom da ziskouez d’ar pab o labour ha da c’houlenn digantan e vennoz. Sixt V a oa neve savet c’hoaz war Gador sant Per. Digemer vat a reas d’an daou zen santel lha kaout a reas mat o reolen hag ar pez a c’hoantaent.\nDistrei a reont da Napl, d’en em stagan d’al labour, ha kaout a reont eun nebeut tud yaouank bodet endro da Fabrisiano. D’an 9 a viz ebrel 1589, e rejont holl o veuiou, hag Adorno a oe laket da zuperior. Diwar an de-ze, Karaksiolo a gemeras an hano a Fransez, abalamour d’an devosion en devoa evit sant Fransez Asiz.\nAdorno a varvas daou vla goude, ha Fransez a oe laket da zuperior war e lerc’h. War c’hoant ar pab, ec’h eas d’ar Spagn gant eun nebeut menec’h. Ar roue o digemeras mat, hag a roas d’eze eun ti. An dud a lez, pa glevjont petra oa c’hoarvezet, a reas d’ar roue dizrei war e lavar ha gourc’hemenn d’ar venec’h-ze kuitât ar vro a-benn dek devez.\nDilezet gant an dud, Fransez a droas ouz an Otrou Doue. Selaouet a oe, hag ar roue, elec’h e deuler er-mêz eus ar vro, a roas d’ezan urz da chom.\nGrêt e labour gantan er Spagn, Fransez a zistroas d’an Itali, hag e kendalc’has da vezan evit e venec’h eur skouer a bep seurt vertuziou. E holl amzer, en de, a dremene er beden, hag alïes, zoken, an darn vrasan eus an noz ; e gorf a gastize dre ar yun hag ar binijen. Er bla 1607, war e c’houlenn, e oe laket eur superior-all en e blas. Diwar neuze, e vevas en eun toull dindan ar vins. Eno, meur a wech, kannaded ar pab a deuas da ginnig d’ezan ar garg a eskob.\n« Nan, nan, emezan, en toull-man eo e fell d’in ober ma zilvidigez. »\nMervel a reas d’an 4 a vezeven 1608. N’en devoa c’hoaz nemet pevar bla ha daou-ugent. E gorf a oe kaset da Napl, hag ar burzudou a c’hoarvezas war e ve a lakas ar pab Pi VII d’hen merkan war roll ar zent, er bla 1807.\nPegen diboell eo an den !\nAn den a zo krouet evit sovetât e ene.\nDiboell  eo eta ha foll an neb a red war-lerc’h danve hag a deûz, hag a lak enne e fizianz.\nDiboell eo an neb a glask enoriou hag a ’n em skuiz evit kaout brud.\nDiboell eo an neb a glask an tu da vevan pell, hep klask an tu da vevan gwell.\nDiboell eo an neb a zo e holl breder gant an treo a vreman, a voenv en eun hunvre, ha ne ra netra da dizout an eürusted a bado da viken.\nLaket alïes en ho spered ar gomz fur-man : « Lagad an den ne skuiz ket o welet, nag e skouarn o selaou, » ha labouret da zistagan ho kalon diouz an treo a welet, evit he stagan ouz an treo ne welet ket. Rak ar re a heuilh an hent a zigor d’eze o skianchou  a zôtr o ene hag a goll gras Doue.\n↑ Jezuz-Krist skouer ar Gristenien ; Levr I, kentan pennad.\n↑ Skianchou. facultés, en galleg.\nAdtapet diwar « https://br.wikisource.org/w/index.php?title=Buhez_ar_Sent/1912/Fransez_Karaksiolo&oldid=37816 »\nKemmoù diwezhañ degaset d'ar bajenn-mañ d'an 26 Mez 2012, da 11:31.


Journal de Renaud Camus, dimanche 25 août 2019\ncréée le lundi 26 août 2019, 0 h 00Plieux, dimanche 25 août 2019, onze heures moins le quart, le soir. Je suis enfin arrivé à passer sous la barre du million de signes, pour le volume ~~~~ Tweets. ~~~ ~~~~~~~~ ~~~~ ~~~~~ ~~’~~~~~ ~~~~~, ~~~~~~~~~~ : ~~. ~~~~~~ ~~~~ ~~~’~~~ ~~~ peut guère dépasser ~~~~ ~~~~~ ~~~~~ ~~~~~~ ~~~~~~~, ~~~~~ ~~~ ~~~~~~ ~~~~~~~~ ; ~~~ ~~’~~~~ ~~~~ ~~~~~~~, ~~~~~ ~~~ ~~~~~~~~~~~~ ~~~~~~~~~~~~~ ~~~ ~~~ ~~~~~~~~ — ~~~ ~~~~~~~~~~~~~~ ~~~ ~~~~~ ~~~~~~~ ~~~~~~~~~~~~ séparés par des ~~~~~~~~~~~~ — ~~~~~~~~~ ~~~~ ~~~~~~~~~~~~~ ~~~~~~~~ ~~’~~~~~~~. ~~~ ~~’~~ ~~~~~~ ~~~~~ ~~~~~ ~~~~~ ~~~~~~~~ ~~~~~~~~~~ ~~~ ~~~~~~~ ~~~ ~~~~~~ ~~~~~~~~~~, ~~~ ~~~ ~~~ ~~~~~ ~~~~~~~ ~~~ ~~~~~~~~ par deux. Le ~~~~~~ ~~~~~~, ~~’~~~~ ~~~~~~~ ~~ ~~~ ~~~~, ~~~~~~~~ ~~’~~~ ~~~~~~-~~-~~~ ~~ ~~~~~~ ? ~~~~ ~~~~~~~ ~~’~~~~~~~~’~~~~ ~~~~~~ ~~~~~~ ~~~~ ~~~~~~~~ ~~~ ~~~ ~~~~~~~~~. ~~~ ~~~ ~~~~~~~~ ~~~~~ ~~~ radiateur d’appoint, à ~~~~~ ~~~~, ~~~ ~~~~~~~ ~~~ ~~~~~~~~~ ~~~~~~~. ~~~ ~~~~~ ~~~~ ~~~~~~ ~~~~~~ ~~~~~ ~~~ ~~~~~~~ ~~~~~~ ~~~~~~ ~~~~~, ~~~~~~ ~~~~~ ~~~~~ ~~ ~~~~~~~, ~~~~~ ~~~~ ~~~~~~, ~~~ trois fois dans ~~~ ~~~~~~~~~~, ~~~ ~~~ ~~~~~~~~~~, ~~~ ~~~~~ ~~~~~~~~~ ~~~~~~~, ~~~ ~~~~~ ~~~ ~~~ ~~~~~~~~~~ ~~~ ~~~~~~~, ~~~~. ~~’~~~ ~~~~ ~~~~~~~ ~~~ ~~~~~~~~~~~~~~~~, ~~~ ~~~~~ & ~~~~~~~~~, ~~~ Sogn og Fjordane, d’Ostrobotnie.\nAu ~~~~~~ ~~’~~~~ ~~~~~, ~~~~ ~~~~~~ ~~~~~~ ~~~~ ~~~~~~~~ ~~~~~~~~~, ~~~ ~~~~~ ~~~~~~~~~, ~~~~~~ ~~’~~~~ ~~~~~~~~~. ~~~ ~~~~~~ ~~~ ~~~~~~ ~~~~~~ ~~~~~, ~~~~~ ~~~~~~~~ ~~~ ~~~~~~~~ ~~ été magnifique, très ~~~~~~~~~~, ~~~ ~~~~~~~~~~~~. ~~~~~~ ~~~ ~~’~~ ~~ ~~~~ ~~~ ~~~~~ ~~~~~ ~~~ ~~~~~~~~~~, ~~~ ~~~~~~ ~~~ ~~~ ~~~~~~~~ ~~’~~ ~~~~ ~~~~ ~~~~~~~ ~~~~~~ ~~~ ~~~~~~~ ~~~ ~~~ manifester, ou bien ~~~ ~~’~~~~~~ ~~~~ ~~~. ~~~~~~~ ~~~~~ ~~~~~~~~~~~, ~~~~~, ~~~~~~~~~ ~~~~~~~~~ (~~~~ ~~~~~~~), ~~~~~~ ~~~~~~ ~~~~ ~~~ ~~~~~~~~ : le ~~~~~~~~~~~ ~~~~~~~ ~~~~~~ ~~~~ — ~~~ “~~~~~~~~~~ ~~~~~~~”, ~~~~~ un peu d’avance.\nIl ~~’~~~ ~~~~ ~~~~ ~~~~~ ~~~ ~~~~~ ~~~ ~~~~~~ ~~~~~~~~~~, ~~~ ~~~~~. ~~’~~~~ ~~~~~~ ~~~~~~~~~~, ~~ ~~~ ~~~~~~ ~~~~~~~~ ~~~ ~~~~~~~~~ ~~~~~ ~~~~ ~~~~~~~~, ~~~~~ ~~~~~~~~~~~~ ~~~~ ~~~~~ d’un homme furieux, ~~~~~ ~~~ ~~~~. ~~~ ~~~~~~~ ~~~~~ ~~~ ~~~~~~~~~ ~~’~~~ ~~~~~~~~, ~~ ~~~ ~~~~~~.\nvoir l’entrée du dimanche 25 août 2019 et son image dans Le Jour ni l’Heure


Wikipedia:Porched ar gumuniezh — Wikipedia\nKavet e vo ganeoc'h war ar bajenn Degemer ar genlabourerien nevez an titouroù pennañ evit gellout kregiñ da genlabourat war Wikipedia. Gallout a rit sevel ur goulenn ivez ha mont da bleustriñ e-barzh ar poull-traezh. Kit da furchal un pennadig amzer e pep rann pe er pajennoù skoazell evit kompren mat penaos e ya en-dro. Ur gumuniezh skridaozerien eo ar Wikipedia ha ret eo bezañ prest da ginnig traoù nevez koulz ha kompren ar reolennoù degemeret gant an holl hag ar boazioù efedus. Evit kemer perzh e buhez diabarzh ar wikipedia e brezhoneg e c'heller mont da flapiñ en davarn.\nAdtapet diwar « https://br.bywiki.com/w/index.php?title=Wikipedia:Porched_ar_gumuniezh&oldid=1778174 »


Setu kinnig Mesened 2018\nMersi bras dezhe evit bezañ skoazellet ar Redadeg !\nPetra eo Cegefi Conseils : Krouet eo bet CEGEFI CONSEILS e 1995. Un embregerezh kontourien-prizachourien eo. Labourat a reomp war tachennoù labour a bep seurt : kevredigezhioù, artizaned koñversanted, labour-douar, tachenn industriel… Skoazellañ a reomp hon arvalien a-hed o hentad gant kefridioù ledan : kontoù, merañ, telladurezh, gwirioù…Gant ar pal da vezañ tost da obererien an tiriad e kinnigomp un diorren lec’hel e-barzh hon ajañsoù. E Brest, Lesneven, Montroulez, Langaeg, Kemper, Konk-Kerne, an Oriant, Gwened e c’heller kavout ac’hanomp…\nPerak kemer perzh er Redadeg : Evel-just e kemeromp perzh er Redadeg. Liammet eo pal ar Redadeg war hentoù Breizh gant hon c’hoantoù-deomp da ginnig servijoù skoazell ha lec’hel.\nAr ger a blij deomp e brezhoneg. “Ar mor” eo ar ger e brezhoneg a blij deomp : “ar mor”, evel arouez ar vro, rakpost ar c’hevandir, un arouez vrav, kreñv, leun a startijenn.\nKabined kontourien prizachourien Ouest Conseils Audit a zo un embregerezh hag a implij war-dro 350 den, 20 kontour-prizachour en o zouez, staliet e 5 lec’h (Kemper, Brest, an Oriant, an Alre, Gwened).\nGant hor micherioù emaomp e-kreiz strategiezh merañ hon arvalien bemdez e tiriad Breizh. A drugarez d’an Istor ha d’ar sevenadur ez eo Breizh ur vro leun a berzhioù mat hag a raio pinvidigezh an dazont : barrek, ijinek, onest, avanturus, gouest da labourat a-gevret, kendalc’hus. Dav eo deomp donaat hon diforc’hioù. Modse e vimp gouest da zigeriñ un dazont nevez.\nUn taol intrudu frouezhus eo ar Redadeg diouzh ar re hag a c’hell krouiñ ul liamm gant hor sevenadur en un doare pedagogel a-drugarez da vodadegoù ha gouelioù a bep seurt.\nUn doare da sellet ouzh ar bed eo ar yezh. Evel ar pezh e vez gwelet e yezhoù all, ar gerioù dibabet, an doare da gaozeal a ginnig ho sell ouzh ar re all, ho toare da soñjal. Aet eo kuit ar brezhoneg eus an eskemmoù ekonomikel tamm-ha-tamm siwazh (komzoù, pennadoùskrid).\nPoent eo ober mod-all bremañ.\nUr ger hag a blij din e brezhoneg : “Kemberiñ”, orin hag anv ma c’hêr muiañ karet “Kemper”. Deomp-ni da gemberiñ trodro ur vro gant un identelezh laouen ha kalonek. Deomp-ni da chom dihunet, ijinek gant ur volontez vat.\nPetra eo IOT.bzh : ur skipailh stlennegourien entanet ha prizachourien arbennikaet war Linux implijet evel ardivink e bourzh evit otoioù kevreet. An\nembregerezh a zo bet krouet e Gwened daou vloaz zo ha staliet mat en Oriant abaoe penn-kentañ 2018. 12 den a zo o labourat ennañ. Kinnig a reomp meziantoù Linux evit otoioù an dazont (remziad 2021- 2025). Labourat a reomp evit ijinerezh bro Japan da gentañ tout (80% hor c’horvoderioù).\nAr meziantoù kinniget ganeomp a zo “opensource” da lâret eo aes ha digoust d’an holl. Loreidi 2017 kenstrivadeg CyberWestChallenge omp bet hag anavezet omp ivez evit hol labourioù diwar-benn sibersurentez an otoioù kevreet.\nPerak kemer perzh er Redadeg : Lakaet ’m eus ma bugale e skol Diwan ; evel ma gopridi. Hag ar Redadeg a laka war wel ur skeudenn yaouank ha pozitivel eus Emsav ar Vretoned. Plas ar brezhoneg er bed ekonomikel : N’eo ket kreñv\na-walc’h c’hoazh… ul lodenn eus diazezadur identelezh Breizh eo ar yezh, A-drugarez dezhi hon eus dibabet postañ labour hag arc’hant e Breizh.\nAr ger kentañ desket pe klevet e brezhoneg : Koumoulenn, rak rouez eo e Breizh ha talvoudus eo un dra rouez.\nEUS KERNE DA VREIZH - Embregerezhioù a skoazell Ar Redadeg, evel ma ra reoù ar rouedad Kerne abaoe pell.\nAbaoe an derou, e 2008, e harpomp Ar Redadeg dre an embregerezhioù a zo e stollad Kerne, Kerne Elagage, mais ivez Bro Leon Elagage ha Valoribois Bretagne”. eme Quentin Puech, ar rener nevez a-raok ouzhpennañ. “Evit ar wech omp bet tomm ouzh ar yezh hag ar sevanadur. E Diwan eo bet skoliataet ar 4 bugel hag abaoe an deroù en deus diskouezet an embregerezh e c’hoant da lakaat ar yezh-se da vevañ.” Ha gwelet e vez\nan dra-se gant an anvioù dibabet, war ar panelloù, gant ar skoazell a reont - a-fet arc’hant pe prestiñ dafar – d’an aozadurioù a labour war an dachenn-se. “Skoazellañ ar Redadeg a dalvez deomp doujañ ouzh hor c’hredennoù ha kreñvaat ar yezh rannvro.\nTomm eo hor pratikoù ouzh seurt emzalc’h. Hag a-dreñv ar Redadeg e vez Kerne. Bevet Breizh, bevet ar brezhoneg ha bevet Ar Redadeg !” :)\nMa n’eo ket eus mare ar peulvanoù uzin lambig ar Veinhir pe La Distillerie des Menhirs, e chom gwriziennet don e Ploveilh e-tal kichen Kemper abaoe meur a rummad. Goude bezañ bet dilezet gantañ e bost kelenner war ar matematik, o deus choazet, Gi al Lay hag e wreg, hent embregerezh e dud hag o doa lambiget levenez ha plijadur evit mad tud ar barrez ha pelloc’h, gant avaloù ar vro.\nKerkent ma oa bet savet ar skol, o deus heuliet tri bugel Gi, Erwan, Kevin ha Loig, hent skol Diwan Ploveilh lec’hiet e-tal kichen an uzin lambig, a-raok mont d’o zro da heul o zad, ar pezh a laka lorc’h ennañ.\nO lakaat an hengoun da glotañ gant an neveziñ, eo deuet produioù an uzin lambig da vezañ liesseurt, met atav gant danvezioù ar vro, avaloù hag ed-du, a-benn ober chistr, pomo, lambig, ha wiski. En embregerezh, n’eo ket ar brezhoneg evel ur benveg marketing nag ur pezh kinkladur, arouez un amzer-dremenet pe vrizh-marc’hadourezh. Ar brezhoneg, hor yezh, a zo ul lodenn eus buhez ha sevenadur an embregerezh. Er mod-se eo, ha n’eo ket en ur mod-all, e kav he flas eno.\nDeuet eo hor yezh en embregerezh dre an nor vras, ha gwelet e vez kement-se dre ec’h engouestladur diehan abaoe m’eo digor. Meur a zoare a zo evit en diskouez :\nPanelloù hentañ en embregerezh, kenkoulz en diavaez hag en diabarzh.\nAnvioù ar produioù hag e penn-kentañ hini arouez an uzin lambig “EDDU”, ar wiski nemetañ graet gant ed-du 100 % eus Breizh.\nTikedennoù ar produioù\nEngouestladur an uzin lambig e darvoudoù liammet gant Breizh hag ar brezhoneg : bagadoù sonerezh, ar Redadeg,... ha kement zo\nSoñjoù Cafés Coïc\n“E Breizh en deus an embregerezh Coïc gwriziennet e istor, tost 50 vloaz zo ha tomm eo e berzhidi, evel re ar Redadeg, da dalvoudoù Breizh, he zeroueroù, he yezh, he embregerezhioù. Fellout a rae da dud Coïc, dre skoaziad an embregerezh, diskouez adarre eo gredus da Vreizh, evit legadiñ talvoudoù ar Vretoned hag o yezh d’ar rummadoù da zont. Kefridi ar Redadeg eo ivez reiñ harp da raktresoù evit luskañ ar yezh, dre un dro spered a genvevañ, a gengred, a sport, meizadoù hag a ro ivez e vlaz da gafe Coïc. Dre ar skoaziad-se e felle da dud Cafés Coïc diskouez ivez e harpont an holl obererezhioù a-youl-vat hag a ra o seizh gwellañ evit ma vevfe Breizh pelloc’h c’hoazh.” – Ludovic Duquesne, rener Cafés Coïc.\nPetra eo embregerezh Coreff ?\nKrouet eo bet stal Coreff er bloavezhioù ‘80 e Montroulez. Bez’ ez eo ar c’hoshañ breserezh artizanel e Breizh, ha breset e vez ar bier eno e mod Bro-Saoz hervez rekipeoù kuzh ha naturel. Gant entan ha birvilh ar grouerien ha difennet gant muioc’h-muiañ a dud, ez eo deuet Coreff da vezañ unan eus arouezioù Breizh. N’eo ket ar marketing pe ar bruderezh en defe krouet an embregerezh, met kentoc’h ur skipailhad 16 den gwriziennet don en hor bro, ha kendrec’het gant ur mennozh disheñvel war ar bevezerezh.\nSetu, abaoe penn-kentañ ar vreserez, ez eo bet diazezet he froduadur tro-dro d’ar respet, d’an dilested (gwirionded), d’ar vignoniezh, d’ar galon ha d’an dalc’husted, d’ar mennozhioù ken tomm ouzh kalon ar Vretoned.\nPerak ar brezhoneg ?\nKomprenet ho peus eo douar Breizh a ro birvilh d’hor bier dre hor rekipeoù, hor c’hevelerien (pourvezerien ha pratikoù) ha dre an talvoudegezhioù embannet ganeomp.\nAr yezh a zo diazez pep sevenadur, setu eo deuet ar soñj deomp da lakaat anezhi war wel e pep lec’h ma c’hellomp en ober, dre hor skiant-prenet, gounezet tamm-ha-tamm a-hed d’ar bloavezhioù, en un doare uvel\nHa setu penaos e vez lakaet war wel ?\n– Troet e vez ar muiañ ar gwellañ ar pezh a vez skrivet war hor produioù, skritelloù, pakadurezh, lec’hienn internet, diskwelioù e-barzh an embregerezh...\n– Dre c’hevellerezh ha mesenerezh e sikouromp kalz a gevredigezhioù a ra war-dro dazont ar brezhoneg : Ar Redadeg, Diwan Breizh, Avel ar Poher, DAO, Tro Menez Are,...\n– Hag ivez dre ar bruderezh a vez graet ganeomp e kazetennoù pe gelaouennoù evel "Ya!" pe v-“Bremañ".


Pajenn:Heuriou brezonnec ha latin.djvu/537 - Wikimammenn\nPajenn:Heuriou brezonnec ha latin.djvu/537\nhac ar gousperou varlerc’h.\nGoude beza lavaret, Pater, Ave ; Deus, in ajutorium, e leverrot an tri Salm guenta eus a C’housperou ar Sul, goude-se ar Salm De profundis, pehini a gueffot en final levr-ma er seiz Salm, ha da ziveza ar Salm Memento, Domine, David ; Ho pezet memor, va C’hrouer, pehini a so en fin Gousperou ar Sul, araoc an Hymnou evit ar Suliou.\nAr memes Salmou-ma a vez lavaret a hed eiz dez Nedelec betec an deiz quenta eus ar bloaz ; hoguen non pas ar memes Chabistr bian, nac ar memes Hymnou, nac ar memes oræsonou. Ha rac-se da seiz Nedelec e leverrot goude ar Salmou ar Chabistr bian-ma.\nChabistr bian evit deiz Nedelec.\nDOue, pehini a goms gueichall ouz hon tadou dre ar brofedet en meur a occasion hac en meur a fæçon, en deveus erfin parlantet ouzomp en amser-ma dre he Vap propr pehini en de-veus rentet heritour eus a guement tra so tout, ha dre pehini memes en deveus grêt an oll amser.\nMUltifariam multisque modis olim Deus loquens patribus in prophetis, novissimè diebus istis locutus est nobis in Filio, quem constituit hæredem universorum, per quem fecit in sæcula.\nAma e leverrot an Hymn Christe, Redem[p]tor  omnium (Jesus-Christ, Redamtor ar bed) pehini, a gueffot varlerc’h Gousperou ar Sul Gousperou ar Sul, gant ar Verset hac ar Respont-ma.\nV/. An Autrou Doue, meulet ra vezo. R/. En deveus grêt deomp\n↑ Moullet : Redemtor.\nAdtapet diwar « https://br.wikisource.org/w/index.php?title=Pajenn:Heuriou_brezonnec_ha_latin.djvu/537&oldid=100730 »\nKemmoù diwezhañ degaset d'ar bajenn-mañ d'an 4 Ebr 2017, da 20:13.


Buhez ar Sent/1894/Per Selestin - Wikimammenn\nBuhez ar Sent/1894/Per Selestin\n◄ Bernardin a Sienn Per Selestin Ubald ►\nann unan var ’nn ugent a viz mae\nPer Selestin a ioa ginidik euz ann Itali. He dad hag he vamm n’o devoa nemed poan ho divreac’h evit beva ; mes tud a zoujans Doue oant. Daouzek mab o devoue, ha Per oa ann unnekved anezho. Eunn devez m’edo he vamm o kaozeal ganthan ha gant he vreudeur hag he c’hoarezed, e lavaraz evelhenn d’ezho: « — Ha guir e ve em be-me lakeat ken aliez a grouadur er bed heb na zeufe nikun anezho da veza eur zervicher braz da Zoue ? » Per a respountaz raktal: « — Evidon-me n’em euz ken ioul nemed da zervicha Doue euz a greiz va c’haloun. » Ar vamm devot a oue joa ganthi klevet eunn hevelep respount, ha kerkent, e kasaz he mab d’ar skol. N’e devoue ket a geuz, rak Per a reaz henor d’ezhi dre he aked da studia, ha muioc’h c’hoaz dre he furnez hag he vertuz.\nMes n’en em gave ket enn he eaz er bed, ha pa oue echu he studi ganthan, ec’h en em dennaz enn eur plas\ndistro evit beva he-unan gant Doue. Tri bloaz a dremenaz\neno e kleuz eur garrek, el leac’h ma c’helle a veac’h sevel enn he za hag astenn he zivesker da c’hourvez. Iun a reaz bemdez epad ann amzer-ze, ha n’en doa ken guele nemed ann douar, na ken dillad nemed eur zae reun.\nEtre daou e varvaz ar Pab Nikolas IV, hag ar Zant a oue choazet evit delc’her he blas. Kenta tra a reaz, pa glevaz ar c’helou-ze, a oue klask mont da guzat ; mes\nmiret e oue outhan. Senti a reaz eta ouz ar gardinaled ;\nAdtapet diwar « https://br.wikisource.org/w/index.php?title=Buhez_ar_Sent/1894/Per_Selestin&oldid=24065 »\nKemmoù diwezhañ degaset d'ar bajenn-mañ d'an 3 Eos 2011, da 15:59.


Soudan - Wikipedia\nGant ar ger Soudan e tegouezher amañ. Evit sterioù all ar ger, gwelit Soudan (disheñvelout).\nLec'hiadur Republik Soudan\nKan broadel نحن جند للہ جند الوطن\n"Ni eo arme Doue hag hon Douar"\n31 957 965 (2005)\nPrezidant Abdel Fattah Abdelrahman Burhan (عبد الفتاح عبد الرحمن البرهان)\nKentañ ministr Abdalla Hamdok (عبدالله حمدوك)\nGouel broadel 1 a viz Genver\nMoneiz Lur soudanat\nKod pellgomz 249\nSoudan a zo ur stad eus Afrika. Emañ el lodenn reter eus ar c'hevandir. En-dro da Soudan emañ Ejipt en hanternoz, Eritrea er reter, Etiopia er gevred, Susoudan er su, ar Republik Kreizafrikan er mervent, ha Tchad er c'hornôg, ha Libia er gwalarn. Er biz emañ ar Mor Ruz. C'hartoum (pe Khartoum) eo ar gêr-benn. Abaoe an 9 a viz Gouhere 2011 eo distaget diouti Soudan ar Su, deuet da vezañ ur riez dizalc'h.\nAdtapet diwar « https://br.wikipedia.org/w/index.php?title=Soudan&oldid=1963487 »\nKemmoù diwezhañ degaset d'ar bajenn-mañ d'an 18 C'hwe 2022, da 07:09.


el lec'h ma - Wikeriadur\nel lec'h ma\nel lec'h ma /Distagadur ?/\nNeuze e kaschont kelou a gement-se da Lambezellec, el leac'h m'edo Corbet, eun dispac'her braz, o kas an traou enn dro. — (Lan Inisan, Emgann Kergidu Lodenn 1, Derrien ha Salaun, 1902, p. 138.)\nHogen ar zoudarded ne garient ket chom el leac'h ma viche stourmet outho : guelloc'h e kavent debri, efa ha laerez didrouz hag eb beac'h ebed, — easoc'h oa ive, evit guir. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 78.)\nJilig. — Ha p'am bezo e laket el lec'h ma fell d'in... — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 38.)\nNe voe ket pell ma en em gavas el lec'h ma 'z edo he fried. — (G. MILIN, Gwechall-goz e oa..., Kemper, 1924, p. 31.)\nDeus ar c'hastell ne chomas nemet eur bern ludu, hag el lec'h ma oa ar c'hao, eun toull doun ha du. — (Erwan ar Moal, Pipi Gonto, Kemper, 1925, p. 46.)\nMe a dap ar zifern dioustu evel ma'h an el-leh ma vez tomm. — (Jules Gros, Le trésor du breton parlé Deuxième Partie, 1970, p. 510.)\nEl-leh ma vez an dremeniri evel-se e vez greet meur a dra. — (Jules Gros, Le trésor du breton parlé Deuxième Partie, 1970, p. 540.)\nAdtapet diwar « https://br.wiktionary.org/w/index.php?title=el_lec%27h_ma&oldid=230576 »\nKemmoù diwezhañ degaset d'ar bajenn-mañ d'an 15 C'hwe 2017, da 07:23.


Kamp-bac'h nazi - Wikipedia\nAn Trede Reich a savas kampoù-bac'h nazi en holl diriad a zalc'he. Konzentrationslager a vez graet en alamaneg eus kamp-bac'h. Ez-ofisiel e veze implijet ar verradenn KL (ka el) gant politikerien an Trede Reich nazi. Gant enebourien an nazied e veze lavaret KZ (ka tset) kentoc'h. Hervez an istorour Eugen Kogon e oa bet degemeret gant an SSed ar stumm KZ (sañset "kaletoc'h" ha "kreñvoc'h") digant o aberzhidi.\nKartenn eus kampoù-bac'h pouezusañ Alamagn en amzer an Nazied.\nAr c'hentañ kampoù-bac'h nazi savet en Trede Reich a greskas buan adalek Tangwall ar Reichstag e 1933 betek fin an Eil Brezel-bed. O roll da gentañ a oa spouronañ ha bac'hañ prizonidi bolitikel hag eneberien ar renad, ha tennañ splet eus o labour. Amprestet e voe an anv digant hini ar c'hampoù-bac'h savet gant Breizh-Veur da vare Eil brezel ar Voered.\nEtre 1939 ha 1942 e pevarc'hementas niver ar c'hampoù-bac'h nazi hag e tizhas an niver a 300 pe muioc'h, a-vuzul ma veze bac'het labourerien-sklav eus Europa, Yuzevien, prizonidi bolitikel, torfedourien, heñvelreviaded, Jipsianed, testoù Jehovah, tud nammet o spered ha kement zo, hep prosez peurliesañ. Goude deroù an Eil Brezel-bed dreist-holl e kreskas kalz niver ar c'hampoù da vac'hañ rezistanted, Yuzevien hag eneberien eus Europa a-bezh, met ivez da vodañ un niver a sklaved e servij an industriezh. Divius e oa al labour, re skort e oa ar voued, ne veze ket prederiet ar re glañv, gwallgaset e veze ar brizonidi en un doare ingal hag uhel e oa ar feur mervel. Pep tra oa graet da zizenelaat ar brizonidi ha d'o c'has buan d'ar marv. Lakaet e vez kemm avat etre ar c'hampoù-bac'h (deskrivet er pennad-mañ) hag ar c'hampoù-diouennañ a oa savet gant an Nazied da vuntrañ en un doare greantel annezidi ar Ghettoioù ha prizonidi yuzev ar c'hampoù-bac'h, evel Chełmno, Belzec, Sobibor et Treblinka. Adalek 1941 e voe ivez kampoù a oa war un dro kampoù-bac'h ha kampoù-diouennañ, evel Auschwitz-Birkenau ha Majdanek.\n↑ United States Holocaust Memorial Museum: "Nazi Camp System"\n↑ Sellet ouzh Tric'horn (kampoù bac'h) da welet ur roll klokoc'h eus an dud a c'halle bezañ kaset er c'hampoù-bac'h nazi.\nAdtapet diwar « https://br.wikipedia.org/w/index.php?title=Kamp-bac%27h_nazi&oldid=1819632 »\nDernière modification le 8 Gen 2019, à 13:27\nKemmoù diwezhañ degaset d'ar bajenn-mañ d'an 8 Gen 2019, da 13:27.


Halle (Saale) - Wikipedia\nHalle pe Halle (Saale) pe Halle an der Saale (evit lakaat kemm etre ar gêr-se ha re all anvet Halle ivez) zo ur gêr vras e Land Saks-Anhalt en Alamagn. Emañ e kreisteiz ar stad-se, war lez ar stêr Saale.\nAr Marc’hallac’h (Marktplatz) gant an iliz, ar monument da Händel hag an Tour Ruz (Roter Turm).\nAnnezet e oa Halle gant 231 565 a dud e dibenn 2013.\nDont a ra an anv Halle eus ur ger keltiek pe germanek hal pe halla hag a dalveze « holen ».\nMeneg zo eus kêr Halle kerkent hag er bloavezh 806. En arc’heskopti Magdeburg e oa adalek an Xvet kantved, betek ma voe staget koulz Magdeburg evel Halle ouzh priñselezh Brandenburg e 1680. Goude 1701 e voe e Rouantelezh Prusia.\nGoude diskar Republik Demokratel Alamagn e voe graet labourioù bras e Halle, evit kempenn ar c’hastell, freuzet gant ar Brezel Tregont Vloaz hag an Eil Brezel-bed, evit adsevel ar savadurioù foran erru dirapar pe ar c’hendioù bras savet goude ar brezel. Adsavet penn-da-benn eo bet kreiz-kêr ha brav eo deuet da vezañ.\nSkol-veur Halle zo unan eus ar re goshañ en Alamagn. E Halle ivez emañ sez Akademiezh Alaman ar Skiantoù.\nLiammoù he deus Halle gant kêrioù all dre ar bed :\n↑ (de) De Halle\nAdtapet diwar « https://br.wikipedia.org/w/index.php?title=Halle_(Saale)&oldid=1814525 »\nDernière modification le 11 Kzu 2018, à 22:11\nKemmoù diwezhañ degaset d'ar bajenn-mañ d'an 11 Kzu 2018, da 22:11.


Pajenn:Sales - Introduction d’ar Vuez devot.djvu/229 - Wikimammenn\nPajenn:Sales - Introduction d’ar Vuez devot.djvu/229\no devoa bet recevet er briedelez, dre occasion pere int tenerroc’h ha sansiploc’h ouz an inclinationou disonest. Abalamour da se e c’hadmire Sant Augustin ar burete eus e vignon guer Alipius, pehini en devoa toutafæt ancounec’heat ha dispriget oll blijadurezou ar c’hic, pere en devoa bet cousgoude experimantet en e yaouanctis. Hac evit guir endra vez ar frouez en o antier ec’hellont beza conservet darn var ar c’holo, darn-all er sabl pe en treaz ha darn-all e touez o deliou, mæs o veza darniet hac antamet ur veich, eo casi impossibl o miret nemet dre ar mel pe dre ar sucr e confitur. Evelse ivez ar chastete pehini ne de quet c’hoaz blecet na corrompet, a ell beza conservet e meur a fæçon ; mæs andal ma vez ur veich darniet hac antamet, ne alleur e c’honservi nemet dre un devotion excellant, pehini, evel am eus lavaret alies, eo ar guir mel hac ar guir sucr eus ar sperejou.\nAr Guerc’heset o deveus izom eus a ur chastete simpl ha dilicat meurbet, evit banissa eus o c’halon peb seurt songesonou curius, hac evit disprigeout absolumant peb seurt plijadurezou impur, pere ne veritont quet evit guir beza desiret gant an dud, pa zereont mui ouz an esen hac ouz ar moc’h eguet outo. Lequeant evez mad an eneou pur-se’ta na zeuent jamæs da zoueti na ve quet guell hep comparæson ebet ar chastete\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/229&oldid=102162 »\nKemmoù diwezhañ degaset d'ar bajenn-mañ d'an 27 Mae 2017, da 00:15.


Ogam (kelaouenn) - Wikipedia\nOgam, pe Ogam Celticum, a oa ur gelaouenn istorel drimiziek, e galleg dreist-holl met gant stagadennoù brezhonek a-wechoù, embannet etre 1948 ha 1986.\nKrouet e oa bet e Roazhon gant Pierre Le Roux hag e verc'h Françoise Le Roux ha Kerverzhioù. Kaoz a oa eus yezh hag henistor. Christian-Joseph Guyonvarc'h a skrive pennadoù-studi diwar-benn ar Gelted kozh. En niverenn diwezhañ e 1986 e oa ur pennad gant Georges Dumézil.\nCelticum a oa ur stagadenn ma veze embannet aktaoù kollokoù aozet gant embannerien Ogam Christian-Joseph Guyonvarc'h ha Françoise Le Roux er bloavezhioù 1960, ha goude-se levrioù, evel Textes mythologiques irlandais (1980).\nAdtapet diwar « https://br.wikipedia.org/w/index.php?title=Ogam_(kelaouenn)&oldid=1634299 »\nDernière modification le 13 Ebr 2015, à 09:40\nKemmoù diwezhañ degaset d'ar bajenn-mañ d'an 13 Ebr 2015, da 09:40.


Pajenn:Le Clerc - Ma beaj Londrez, 1910.djvu/102 - Wikimammenn\nPajenn:Le Clerc - Ma beaj Londrez, 1910.djvu/102\nment a vad a ra ze d’ar galon ma sav an dour d’an daoulagad.\nPa ver arru ouz an ôter vras ec’h a an ôtro ar c’hannadour d’azean war an tron a zo bet savet evitan en tu kle d’ar c’heur, hag ar gardinaled-all war eun tron hir a-dal d’ean, epad ma en em denn an eskibien en daou du evit kemer kadorio. Dre-oll ’us d’ê goloio elektrik a skuilh warne eur sklerijen kazi ken skedus ha hini an heol ; war an douar ne gredan ket e c’hellfed gwelet kaeroc’h tra.\n§ III. — LIZER AR PAB PI X D’AR GENDALC’HERIEN\nNeuze e sav sekretour ar c’hannadour er gador-brezeg hag e lenn al lizer an neus skrivet ar Pab Pi X evit rei ôtre d’an otro Vannutelli da zelc’hen e blas e gouelio Londrez. Eul lizer latin ec’h ê ha dre-ze e c’hellan heuilh al lenner ha gouzout e fell dreist-oll d’an Tad Santel trugarekât kement-hini an neus roet dorn evit danzen ar c’hendalc’h : an otro Doue da gentan ; en e c’houde pobl Bro-Zôz hag ar re a ren anean ’n eul lezel gantan ar gwir frankiz, ha dreist-oll ar Zozôn gatotik, o eskibien hag o arc’heskob.\n« Nag a stad a lakont ennon, emean, ’n eur ober kement enor da Zakramant an Oter ! Kement-se a ziskoe o deus eur spered kristen, ha, dreist-oll eur spered katolik. Rak etouez ar zakramancho heman eo ar zantelan, o vean mac’h ê, n’ê ket hepken eur ganol a zigas d’imp graso an Otro Doue, mes mammen an oll c’hraso. Petra eo an hosti sakr, nemet hon Zalver e-unan ? Etouez ar gristenien, n’eus nemet ar gatoliked roman a gredfe ze. Setu perak, ’n eur enori zakramant an Eukarist, en em anzaver evel bugel d’an Iliz katolik.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/102&oldid=109546 »\nKemmoù diwezhañ degaset d'ar bajenn-mañ d'an 6 Du 2017, da 12:18.


Emboltred en tog - Wikipedia\nEmboltred en tog\nAn Emboltred en tog (Autoportrait au chapeau) zo un daolenn livet gant Paul Gauguin pa zistroas da Bariz war-lerc'h e veaj da d-Tahiti en 1892.\nEn em boltredet eo en e stal-labour.\nEn diaraog e weler an arzour gwisket en du hag un tog war e benn. Sellout ouzh an arvester a seblant ober. Livet eo a-us d'e vruched, ma c'haller soñjal emañ en e goazez, e zivskoaz troet a-zehou, e benn troet a-gleiz. Ur seurt enebiezh zo en e emzalc'h abalamour da se : e gorf troet a zehou a c'hall aroueziañ an amzer-da-zont, hag e zremm a seblant sellout ouzh e vuhez tremenet, aroueziet gant daou dra degaset eus Tahiti : an daolenn Manao Tupapau hag ar pareo.\nEn diadreñv, emañ an treust e-kreiz ar sklêrijenn. Honnezh eo al linenn a rann an daolenn e div lodenn. En dorn kleiz d'al livour emañ an tremened, traoù ha darvoudoù. En dorn dehou dezhañ ez eus un tric'horn glas-gwer.\nDiskouez a ra Gauguin stourm e vuhez evit tud Tahiti.\nAdtapet diwar « https://br.wikipedia.org/w/index.php?title=Emboltred_en_tog&oldid=1593296 »\nLivadurioù Paul Gauguin\nKemmoù diwezhañ degaset d'ar bajenn-mañ d'an 26 Gwe 2014, da 16:17.


Arroudoù - Pierrette Kermoal\nTennet eus an dastumad War an treuzoù\nBoemus an dremm savet davedon. Daoulagad glas divent, glas glas, glas moug, ha treuzwelus war un dro, digor bras, ledan; daoulagad abrikez, evel ma skrive ken droch Pearl Buck — met ne oa ket mui droch tamm ebet; daoulagad skedus hep strad, kemmus o glaz evel adskedoù ur skorngrec’h dindan an heol; muzelloù bras, leun, liv ar mel, fresk ha hoalus, bouedenn sasun roz alaouret; divjod ec’hon kazugel o c’hroc’hen, kinniget d’al lagad o dizoloe gorrek, eus ar fri d’ar blev — sellad hir ouzh o dorloiñ en ur riklañ, flouradenn landreant d’o voulouz livrin; blev kistin oc’h erioniñ flour an dremm c’hoularz tener. Hag ar skeudenn nemeti e oa, livet, luc’hus, splann, en un egor o vont goullo, pep bezañs all o steuziañ. Ha dre ma teue treuzwelus ar bed en-dro dimp, en em gollen er glaster boull-se evel en dour sin, e saouren ar sked-se a-liv gant abrikez azv, dezhañ blaz frouezh darev a zigorer goustad, hag a brof d’un teod blizidik, e kuzh o div grogen, perlez o sun o tourenniñ evel glizhenn ar garantez.\n“Pe anv out ?” ‘m boa goulennet.\nDominique a levenez …\nAr c’hezeg en douvez\nPierrette Kermoal, Evit John ha Shirley\nC’hoarzhin a rae. Hag ar c’hezeg o tont d’ar red warnañ. Ur gazeg, div, teir marteze, pe muioc’h, hag ebeulien. Hag eñ d’o skeudenniñ. Hag e c’hoarzhe o welout galoupadeg al loened postek, lañs, lusk ha nerzh ganto.\nKezeg labour e oant, o peuriñ sioul e douvez ar c’hastell dismantret. Ha setu ma oant deuet a-greiz-holl d’an daoulamm da sellout ranell ouzh an den difiñv-se, hir ha treut, a chome d’o skeudenniñ.\nHag eñ da c’hoarzhin rak an argad.\nAet e oamp da bourmen. Heol a oa, hag avel lemm, en nevez-amzer yen-se. Buan e oamp distro d’ar gêr. Graet hor boa tan en oaled. Kaer eo ar vro, hogen sklas. Tasadoù te berv o tommañ hon daouarn, e komzemp seder : eñvorennoù beaj, skeudennoù eus Afrika. Ha goulennoù a-zivout New York. Ha mat e oa bezañ aze, a-gevret, o rannañ gwrez an tan ha dudi ar gaozeadenn.\nHag un deiz, e-pad ar goañv, e tegouezhas ar valad : “Ne vin ken evit…” Ul lizher berr. Gwirion. Ur from a venne derc’hel kuzh. Eñ e-unan, o kemenn ez ae kuit, a rae d’e vignoned prof e gimiad eeun, hael, brokus. Prof diwezhañ, dibriz.\nA-greiz-holl, dirazomp, bezañs ur voger dihevel er mare kent, hag a ranne ar bed.\nNeuze, evel ul lonkad hir a vuhez, kounaat a reer : ar valeadenn betek ar c’hastell ; ha riv hor boa bet ; mojenn gozh Tremazan ; ar c’hezeg en douvez. An nozvezhioù laouen. E blijadur da zebriñ krampouezh. Ar c’hoant da anavezout gwelloc’h mignoned deuet eus ribl all an Atlantel ; ar c’hoant da gejañ a-nevez ganto diwezhatoc’h.\nAr marv koulskoude a chomas a-sav war an treuzoù, e-pad ur pennadig.\nHa distro an nevez-amzer. Kas a reas dimp skeudennoù eus ar c’hezeg o redek. Anv a rae eus un diskouezadeg.\nHag ur sadorn beure, ne zihunas ken. Kemeret en doa penn e hent war-du an dianav.\nEn-dro dezhañ e oa bet e vignoned, e diegezh.\nEn e gichen edo an hini garetañ.\nDerc’hel a ra e zorn, marteze.\nEñ a riskl flour, didrouz, digomz. Pa vo prest, bremaik, e tilezo an dorn karet ; pa vint prest.\nHag eñ neuze, ken tost endeo ouzh ar voger dihewel, a dostaio gorrek, tostoc’h c’hoazh, tost-tre. Betek steuziañ er voger dreuzwelus.\nHa ganimp bremañ, levenez ar c’hezeg digabestr, ha sklerijenn e vousc’hoarzh.\n“O !” emezi. Torret he jestr gant ar souezh, he dorn o terc’hel c’hoazh ar follenn baper he doa dilec’hiet, e selle sebezet ouzh al levr bihan war ar burev. “Ne c’hell ket bezañ !” a ouzhpennas. Al levr a glaske abaoe div eurvezh !\nEdo o paouez furchal, evit an eil gwech zoken, e-mesk ar berniad paperoù stlabezet dirazi ; eilpennet, tuginet he doa pep tra : roud ebet eus al levr, pezh na oa nemet reizh, rak n’en dije bet netra d’ober aze. Evel an holl levrioù a gare, he doa e renket war an astell, a-dreñv dezhi, aes da dapout p’he defe c’hoant.\nHa c’hoant he doa bet – pe gentoc’h ezhomm – da adlenn istor al livour Wang-FÃ´ salvet gant e livadur. Tañvaet he doa he flijadur en a-raok ha daleet ar mare da zigeriñ al levr. Un hanter-dro war he c’hador-vrec’h, astenn he dorn d’e dapout : n’edo ket aze. Ranket he doa sevel : tanav evel ma oa dastumad Marguerite Yourcenar, edo skoachet etre daou levr all tevoc’h, emichañs. Met ne oa ket. War he burev, e-mesk an teulioù ? Nann, evel just : mar bije bet damguzhet dindan un dra all, he dije e verzhet diouzhtu, gant e c’holo lufr glas flamm. Forzh penaos, ne c’halle ket bezañ aze : n’he doa ket e lennet abaoe mizvezhioù. Neuze he doa arsellet an holl estell a-dreñv d’he burev, krec’h-traoñ. Netra. Furchet en holl levraouegoù, a-hed mogerioù ar pezh ; bountet teuliadoù, hejet poultrenn. Sellet adarre ouzh an estell a-dreñv d’he burev, ha dilojet an holl levrioù diwarno, hag o flantet adarre mell-divell goude. Netra, netra, netra. Lakaet he doa freuz ha reuz e pep korn eus an ti, en holl lec’hioù ma ne oa arvar ebet da gavout al levr. Ha setu penaos e oa distro da azezañ ouzh he burev, hegaset naet. Mont a rae gouez gant seurt traoù : sur e oa da vezañ e renket war an astell-se, e welout a rae c’hoazh… Aze e ranke bezañ.\nHa setu ma anade a-greiz holl, dirazi, dindan ur follenn wenn, war he burev ! A dra sur, n’eo ket hi he doa e lakaet ! Huanadiñ a reas.\nHa mousc’hoarzhin, a-benn ar fin.\nC’hoazh unan eus an traoù iskis a c’hoarveze abaoe ur pennad. Abaoe an noz-se m’he doa klevet… abaoe noz an taolioù distaget… Nann : abaoe noz ar voneg.\nUn hir a istor e oa. Gwelloc’h kregiñ adal an deroù.\nEmzivizoù hir a rene Brestiz kozh a-zivout tres ar straedoù kent, hag ar re nevez. Diziwezh e oa breutadennoù gant va mamm hag he c’hoarezed : straed Siam ne oa ket ken ledan – war ar poent-se e oa an holl a-du – ha ne oa ket reteriet evel se, muioc’h a-gleiz e oa, nann, muioc’h a-zehou, ha neuze straed Keravel a gemerfe lec’h straed Sant-Loeiz, pe ar c’hontrol, hag ar pont nevez a oa anv anezhañ ne ve tamm ebet e lec’h ar Pont Bras… Pezh a oa bras oa an enoe da glevout seurt traoù. Dizeur a-grenn. Ouzhpenn, un deiz he doa va mamm lavaret din ne oa ket tamm ebet kêr gozh Brest evel Kemper pe Landerne : ne oa ket brav. Ha neuze, perak tremen endervezhioù leun o komz eus savadurioù distrujet da vat ha da viken, hag a oa bet divalav war ar marc’had ? Pezh a oa deurus oa an tres nevez : petra a zeufe er-maez eus ar bernioù pri hag an tolpadoù barakennoù ? Tamm ha tamm e weled ar straedoù o toullañ o hent, o skarzhañ an dismantroù a-bep tu, evel pa vije bet un arar ramzel o tresañ irvi e-kreiz dilerc’hioù ar brezel. Leurennoù a zigore, ec’hon ha plaen, kendioù a save e pep lec’h, an danvez a gemere ster. Ledan e oa ar straedoù, kaelet a savadurioù gwenn dezho prenester bras. Analat a raemp. E tresoù nevez ar gêr o tont er gouloù e welemp diougan ur vuhez disheñvel. Edomp o vont da ijinañ ur vuhez nevez. Touell an adeiladerion eo : grit ur grogen, al loen a zeuio enni drezañ e unan. N’eo gwir nemet evit ar morgizhier.\nPlijet e oamp gant hon saloñsoù te, gant an neon, ar rizennoù don, ar melezourioù roz, ha kement tra a rae cheuc’hted ar goude-brezel. Un tamm lorc’h oa ennomp ; Brest-ar-gêr-wenn, a veze lavaret. Hag a veze adlavaret gant Brestiz o-unan, un tammig mousc’hoarzh e korn o muzelloù. Evel e troellenn disi krogen ar bigorn, e oa tu da welout, marteze, e rizenn gorvigellek ar c’hantolorioù-stag, gant o stumm tog begek ur striv d’ar gened. Hogen, petra zo deuet da heul ? Netra. N’eus bet netra. Diskantañ a ra liv an houarn, taget eo staen ar melezourioù a-dakadoù bihan. Gouleier ar saloñs te koant n’int ket mui lorc’hek na lu zoken, truezus hepken : kozh bitrakoù o vont da get, brizhsked o vervel. Brest-ar-gêr-wenn a steuz el litenn, ar savadurioù zo aet lous ha louet, ar straedoù zo du, annezet gant an avel nemetken.\nAn toennoù zink\nGortoz. Enoeiñ. Gortoz. En he sav dirak ar prenestr bras, ur gelennerez. Daou prenestr pelloc’h, en e sav, ur c’helenner. Ur voger a-bezh eus ar sal zo graet gant prenester. Echu ar bloavezh-skol. Goullo ar sal. Petra ober ? Sellout a reont ouzh ar straed, emichañs. Ha gallout a reer sellout ouzh ar straed ? Enk eo, ken kleuz hag un douvez, etre moger harpañ\nporzh al lise diouzh un tu, ha moger ar c’hendioù en tu all. Ne c’hoarvez netra er straed : n’eo ket kenwerzhel ar c’harter, n’eus nemet tiez annez. Fiñv ebet, nebeud a dremen : re strizh eo ar straed, hag untu. Ur wech ar mare e klever ur c’harr o vont. Klevout. Ne c’haller gwelout netra : ar sell ne dizh ket spurmantiñ al leur teret. Ne weler nemet\nSellout a rae ar gelennerez ouzh an toennoù. Toennoù zink ar savadurioù boutin en tu all d’ar straed. Hag a straed da straed betek ar vali a-sonn war ar stêr. “Dibaregezh Brest eo an toennoù zink,” a soñjas, ha darbet e voe dezhi ober an evezhiadenn d’ar paotr e-kichen. Ne reas ket : “Gwelloc’h tevel. Klask a rafe magañ ar gaoz : Ha petra a gelennit ? Hag e pe lise ?… Ha pet emstrivour hiziv…? Hag evel se betek ma krogo emvod ar juri. Euver. Ne’m befe ket an dizober anezhañ. Pe neuze gouzañv diaezamant an tav n’eur ket evit leuniañ. Ur wech pe ziv eo troet e sell war du ennon. Hir e kav e amzer. Me’ oar, me ivez. Hogen gwelloc’h da bep hini enoeiñ e-unan dirak e brenestr. Ouzhpenn, n’en deus goulennet netra ouzhin.”\nTennet eus Hunvre, d’an Hollsent\nMar bijemp war an traezh…\nMont da chom e Brest… An hunvre, eviti, an eurvad. Er gêriadenn e oa ar vuhez etre krommelloù. Da c’hortoz. “Pa vimp o chom e Brest…” Ur bann heol en he mouezh.\nBep bloaz, e deroù an hañv, ez aemp da dremen un nebeut devezhioù e Brest. Devezhioù mougus, e miz Gouere, devezhioù kollet evit an traezh. Da gentañ e oa ar c’harr-boutin heugus. A-boan tostaet outañ, araok sevel ennañ zoken, e vezemp rukunet gant flaer ar gazeoul. Kerkent e teue c’hoant da zislonkañ. Hag un eurvezh-pad e soete, e todorose ar c’hozh karr ahed an 30 kilometr a oa betek Brest, ha chom a rae a sav bep eil kammed da sammañ tud, da c’hortoz ne ouie den petra, e-pad kardeurioù ha kardeurioù. Ne veze ket lazhet ar c’heflusker, morse. Derc’hel a rae ar c’harbed da grenañ, da hiketal, da basaat, da dufañ, betek loc’hañ a-nevez, ken berranal atav. Hag ar butun, e-barzh ; megoioù hollbad distrempet peget a-viskoazh ouzh ar muzelloù. Hag ar mouezhioù\nGoude se, gor ar gêr. Gwask an heol. Poultrenn. Stranañ a rae an devezhioù hep morse dont a-benn da echuiñ. Petra ober ? “Kit da c’hoari un tammig er maez.” Ya. Deomp. Tresañ ul lun gant kleiz war ar riblenn-straed ha c’hoari troadig-kamm. Hogen ken\nbrevus eo, gant ar wrez … Met setu ma kan an dour er riolenn. C’hoant ganimp … “Arabat, dour lous eo !”\nMat ; dour ar blomenn avat, dirak ar baradi, un tammig izeloc’h, n’eo ket lous. Pouezañ war an nec’h anezhi, lakaat an dour fresk da strinkañ war hon divrec’h, beuziñ hon treid hag hon sandalennoù… “Arabat foranañ dour evel se ! Paouezit !” Deomp betek ar blasennig, eno ez eus gwez. Distan a vo.\nDa c’hortoz dibenn an endervezh. “Arabat azezañ er geot avat, rak ar chas…” Piv en dije c’hoant da azezañ e seurt geot laouek ? Met torosennek eo ar blasennig, tu vo da ijinañ un tammig c’hoarioù.\nUn asvan a freskter n’eus ken, dindan ar gwez. Mont en dour… Kouronkañ… A-greiz-holl, c’hwezh an traezh gleb…\nHa ni da glemm diastal : “Mar bijemp war an traezh…”\n“Ni zo o vont d’ar genliorzh. Lakait ho saeoù-kouronkañ, m’hoc’h eus c’hoant ; evel se e vo fresk deoc’h. Bez’ ez eus ur poull-dour, e-kreiz.”\nSae-gouronkañ, ya, met ur gorfenn warni. “E kêr emaomp !”\nUn trell, un touell, ur gaou, ar saeoù-kouronkañ. Fresk e vo dimp ?\nTamm disheol ebet el liorzhig. Gwezenn ebet, nemet unan bennak tristik e-kreiz un tamm letonenn ripik gronnet gant roued orjal : difennet bale warni. Ar poull-dour ? Un oglenn lu. Leun a vugale en-dro dezhi, helmoet ouzh an aspled e simant, o dorn o\nBezañ war an traezh, c’hoari er gwagennoù… Penaos c’hoari, amañ ? Gant an traezh, e c’haller ober pezh a garer, sevel kestell, toullañ riboulioù, c’hoari\nd’an ispiserez, pe azezañ warnañ hep ober netra… Pelec’h mont, amañ ? Pelec’h c’hoari ? Pelec’h azezañ ? Ne analer ket. Gor an amzer, enoe an eurvezhioù poultrennek. Penaos bezañ disammet diouto ? Pep tra zo sec’h ha lous. Sec’hed hon eus.\nPegeit c’hoazh e rankimp chom e Brest ?\nOuzhpenn, e Brest, e pakemp taolioù heol.\nWar hon traezhenn-ni ? Nann, tamm ebet. Biskoazh.\nTennet eus an dastumad Skleur en noz\nSant Maodez en arvont\nUr beure ne voe nemet un estlamm gant ar c’hannerezed : laeret e oa bet Sant Maodez !\nGoullo e oa kustod ar feunteun, e penn ar poull-kannañ.\nAlies e oa bet kavet goullo evit gwir : hogen peurvuiañ e veze delwenn goad ar sant gwarezour o vageal war vol an dour – en un doare amzere a-walc’h evit ur sant a ouenn vat. Adtapet e veze gant ar maouezed reveulziet, pezh a oa un abadenn, rak alies e chome pell eus ar ribloù, e-maez diraez ar golvizhier. Meur a wech o doa bet bugale ar skol plijadur o welout ur plac’h, troñset he dilhad betek hanter he morzhedoù, o vont kalonek en dour sklas da vountañ war ar sant evel war ur vag vihan, d’e gas d’ar re all chomet war ar ribl, a bake anezhañ evit e lakaat en-dro en e lec’h reizh. Farsadenn droch paotred yaouank vak d’ar sadorn da noz. Hag ar merc’hed da hejañ o fenn en ur ober ur c’hruz d’o divskoaz.\nAr wech-mañ, kaer e voe furchal, ne oa sant ebet o neuial er poull-kannañ, na skoachet er geot a greske tro war dro, na taolet er prad e-kichen.\nLavaret e voe… kant tra. Ha garv ar rebechoù.\nOuzh piv, avat ? Skrapet e oa bet ar sant, hep mar ebet, hag an hini en doa graet an taol a oa ul lakepod hep doujañs ebet ouzh den na netra, anat d’an holl. Hogen, piv ? Estlammiñ a rae an dud, hep krediñ lavarout pezh a soñje pep unan : perak ‘ta mont da laerezh ar c’hozh tra preñvedet-se, divalav ha kizellet fall ouzhpenn, gant ur penn re dev evit\nment ar c’horf ? Unan bennak a silas koulskoude e oa un delwenn a dalvoudegezh, eus an XVIIIvet kantved, hag e stad vat, evit he oad. Hogen un hendraouer e oa, un den na chome er gêriadenn c’hwec’h miz ar bloaz : nikun ne voe genaouek a-walc’h da grediñ pezh a gonte hennezh.\nBrudoù a redas evel just : tud o touiñ o doa gwelet un delwenn tre heñvel, en ur feunteun ma ne oa sant ebet n’eus ket pell c’hoazh. Kant gwech e voe klevet an hevelep istor, ha den n’en kredas : diouer a sent n’eus ket er vro. Ha pa vije bet, da bep feunteun he hini ; klask broelañ ur sant laeret zo un embregadenn a hir anal, hag arvarus. Gwell d’ur\nc’hustod chom goullo.\nBoas e oa bet an dud ouzh Sant Maodez avat. Hiviziken, pa geje daou zen, e-lec’h goulenn an eil ouzh egile : “Penaos emañ ar bed ?” e c’houlennent : “Ha distro eo Sant Maodez ?”\nSant Maodez ne zistroas ket.\nBugale ar skol a gendalc’has da deurel selloù kurius en ur dremen, ar c’hannerezed en em gavas un tammig digenvez hep o sant. Er c’halonoù e chomas an eñvor anezhañ, gant un tammig kerse, ha den ne ouezas petra a oa c’hoarvezet.\nE gwir, Sant Maodez ne oa ket en e vleud.\nN’eo ket plijus bemdez ren e vuhez en ur c’hustod greunvaen digor d’ar glav ha d’ar pevar avel. Hag en ur feunteun c’hoazh, gant ar glebor a zo !\nRankout a rae mont kuit. Abaoe pell en doa Sant Maodez graet e soñj.\nMe zo ur c’hrank\nVa-unan e’m c’hened, bilienn flour aet diouzh eñvor ar bed, sioul er bezhin e gwasked un tamm roc’h o valirañ, ez arvestan ouzh red an dour ; n’eus nemet va daoulagad perlez jed a fich. Ne’m gwelit ket. Me zo ur c’hrank.\nParfet e’m c’hrogen roz spinet a roudoù gell, e c’hedan red an darvoudoù, habask evel ma tere ouzh nep krouadur mat. Ne fiñvan ket.\nVa-unan e’m freder, an digenvez en-dro din, e vuzulian an amzer. Test on da dalm an tre hag al lanv, d’al loargann, ha kar da Grank ar stered. Difrom rak an tonnoù a strilh traezh ha bili, digas rak firbouch ar chevr o follañ er poulloù-dour da vare an dichal, plijet gant lusk ar chiroun war ar c’herreg pa sav ar mor, ez arvestan ouzh kerzh ar bed, andiraez d’e drubuilhoù. Levenez eo din skleur ar stered, stad zo ennon gant ar Werelaouen, ha kerse ‘m eus da c’hourruzell an Hanternoz. Gouzout a ran priz ha kened an traoù. Me zo ur c’hrank.\nKanenn an nozelennoù\nAzezet war an traezh dindan ar wezenn, en o leze da redek etre e vizied, gorrek, diharz. Trouz an tonnoù o tichalañ a save, trouz munut ul lanv garskeudenn etre ribloù ar voest houarn. Ar paotrig a glaske reiñ lusk da vorad an nozelennoù a oa enni : o c’has a rae en un houlenn vras ouzh kostez lufr ar voest, hogen bepred e tifloupent, redenn disuj trec’h d’ar bizied gwan he bounte. Peuzdifiñv, e selaoue, aketus d’o saflik keneilel ha sioulaus, kollet e sell war ar mor dianav, dirazañ. Neuz trist a oa dezhañ marteze ? Melkoniet kentoc’h, hep gouzout perak.\nPetra a soñje ar paotrig en ur c’hoari ? Ha soñjal a rae ? Ne ouie ket pelec’h edo. Gwelout mat a rae ar wezenn, an traezh, an tonnoù, an enezenn ; hogen kollet e oa, e-kreiz ar mor bras.\nNe ouie netra ken, nemet edo en ur c’harr-nij, hag e oa kouezhet ar c’harr-nij er mor. E-unan e oa en em gavet war an enezenn, gant e voestad nozelennoù.\nAr voest karrezek houarn lufr he doa talvezet da zastum gwispid ; da zisfiziout e oa diouzh ar c’hornioù lemm – an dra-se a oa chomet en e eñvor.\nNe ouie tra ouzhpenn. Ne ouie ket e anv.\nSkleur en noz\nPiv en deus klozet dit da zaoulagad ?\nGant piv eo bet serret da valvennoù ?\nPiv en deus da rollet e bandennoù lien ar re vac’hagnet ?\nKuzhet da c’hloazioù bev gant un amplastr. Piv ?\nBalzamegenn diechu, goulied dilezet gant tud mall warno.\nPiv en deus dallet da zaoulagad ?\nWar vord an aod, da dreid en traezh, e savez c’hoazh da gorf moñs paket el lienennoù kousiet.\nMorzet. Seizet. Hanterzebret gant haleg hag iliav.\nStanket gant brikez prenester an tour meur, ma harpas an itronezed. Stouvet gant mañsonerezh vil siminal ar sal ward, an nor ma tremenas ar varc’heion. Dall da viken. Berzet da vat ar sal ma voe kastizet al lezvamm.\nAn tour uhel karrezek, diwallour ar mor hag an douaroù, herberc’h ar c’hezeg a ouenn, a save o verkañ digor Mor Breizh (ha bevenn an Atlantel), hep lorc’h, asur, nerzhek, galloudus, doujet. War ar greunvaen rust, un nor enkerzh labouret hag un nebeud prenester teirflipennek. Ha kinkladur all ebet, estreget hollgened ar gweledva.\nKlozet da vat ar sal vras ma teuas Eodez, he fenn dindan he brec’h a-raok e adlakaat dibistig war he divskoaz ; ha den ken ne welo al lec’h ma voe pardonet Gourgi. Berzet da vat ar grapenn a ‘m c’hasas bep bloaz betek traoñ an tour bras da selaou, e pardaez an hañv, danevell vurzhudus ar c’hoar divlam hag he breur re feuls.\nFrailhañ a ra da vogerioù ha frailhañ va c’halon.


Mirdi Mayer van den Bergh - Wikipedia\nMirdi Mayer van den Bergh\nDulle Griet gant Pieter Brueghel gozh, a zo unan eus ar pennoberennoù a zo er mirdi\nMirdi Mayer van den Bergh a zo ur mirdi en Antwerpen, Belgia. Al livadurioù a zo ennañ a voe perc'hennet gant an dastumer Fritz Mayer van den Bergh (1858-1901). Al lodenn vrasañ eus an oberennoù a zo ennañ a voe livet en Izelvroioù hag e Belgia da vare an arz gotek hag an Azginivelezh, gant arzourien evel Breviarium Mayer van den Bergh, Pieter Brueghel gozh, Mestr Heinrich von Konstanz, Pieter Huys, Jan Mabuse pe Quentin Matsys.\nFritz Mayer van den Bergh a zastumas oberennoù arzel a-hed e vuhez. Etre 1897 ha 1901 eo e tastumas oberennoù pouezusañ ha talvoudusañ e zastumad. Gant e vamm e voe lakaets evel ur savadur mod nevezc'hotek en Antwerpen etre 1901 ha 1904. Er savadur-se eo e voe lakaet ar mil oberenn bennak bet dastumet gant he mab.\n↑ Art: HIDDEN MASTERPIECES: Brueghel's Proverbs http://www.time.com/time/magazine/article/0,9171,864060,00.html Time, 12 a viz Here 1959\nAdtapet diwar « https://br.wikipedia.org/w/index.php?title=Mirdi_Mayer_van_den_Bergh&oldid=1513097 »\nKemmoù diwezhañ degaset d'ar bajenn-mañ d'an 13 Mez 2013, da 10:11.


Entropiezh - Wikipedia\n1 Stadoù pennañ an danvez\n2 An entropiezh\n3 S keñver termodinamiezh klassel.\n4 An didalc’herezh a S\n5 Treuzfeurmadurioù tro-distro\n6 Treuzfeurmadurioù nann-tro-distro.\n7 Un eskemm\n8 Hag a vez un eskem a energiezh etre ar sistemoù evit ma vije komzet eus ar sistemoù endro (tro war dro)?\n9 Met pelec’h e kreskfe an entropiezh en hollved pe en un sistem endro nemet ken?\n10 Hag an tommder na greskfe ket?\n11 Ha implijet eo an entropiezh?\nStadoù pennañ an danvezAozañ\n3 stad pennañ a zo d'an danvez, solud, dourenek, gazek.\nAr solud a zo termenet gant ezvezañs a spas etre ar molekulennoù. Ar goulonder etre an atomoù a zo anvezet ar goulonder kantikel.\nAn douren a zo ur fluid ar molekulennoù o deus ul liamm bihan kenetrezo met staget int memes-tra. Ne c’hell ket ur molekulenn bezañ re distag d’unan all.\nAr gaz a zo ur strollad a molekulennoù dister tre o liammoù kenetrezo. Antropi ur mol gaz ral a zo par da 159 J ∙ K‾ ¹ en douareennoù gorre-douarel.\nE termodinamiezh, an entropiezh, skrivet S, a zo ur fonksion stad lec’h ma vez adkavet al liamm Q/T (gant Q kementad a tommder eskemet gant ur sistem a grwez T). Unanenn an antropi a zo J ∙ K‾ ¹ (Joul dre Kelvin).\nAn termodinamiezh statistikel a vez muzuliet ganti dizurzh ur sistem mikroskopik. Muioc’h mui ma vez uhel talvoud S e vo diliammetoc’h e vo an elfennoù kenetreze, dizurzhietoc’h e vefont, diaesoc’h dezho da grouiñ efedoù mekanikel hag evit ul lodenn bras eus an energiezh a vo disimplijet pe implijet en un doare dilojik. Formulenn mathematikel an entropiezh statistikel e keñver an niver a stadoù mikroskopik Ω o termeniñ kempouezad ur sistem roet el live makroskopik:\nS = k ∙ Ln ∙ Ω\nk a zo digemmen boltzmann par da 1,381 J ∙ K‾ ¹.\nS keñver termodinamiezh klassel.Aozañ\nAn didalc’herezh a SAozañ\nNa vez ket dalc’het S. Kreskiñ a ra e talvoud d’un taol e-pad un dreuzfeurmadur nann-tro-distro (irréversible e galleg), e keñver pennaenn an termodinamiezh statistikel, ne c’hello ket izelaat talvoud S d’un taol, kreskiñ a raio kentoc’h pe e chomo digemm ma vez S tro-distro.\nTro-distro eo un dreuzfeurmadur ma vez damdigemm hag hag ma vez frotadur ebet etre an elfenoù. Lavaret e vez ez eo un heuliadenn a stadoù kempouezet.\nAn dreuzfeurmadurioù a gwirvoud int nann-tro-distro dre efedoù steuziadur a tommder. Na c’hellont ket distreiñ d’un taol d’ur stad paseet. An energiezh kollet dindan stumm tommder a gemer perzh da stummadurioù an dizurzh. Ur pennaenn a endroadur ez eo pa vez an treuzfeurmadurioù tro-distro ur priñsip a dalc’hadur a energiezh.Laret ara ez eo pep treuzfeurmadur graet gant ur c’heskamant a dizurzh (sistem + endro). Ur grouadur a antropi a zo neuze.\n∆S(hollek) = ∆S(krouet) = ∆S(sistem) + ∆S(endro) > 0\n∆S(krouet) = ∆S(sistem) + ∆S(endro) = 0\nan dreuzfeurmadur tro-distro.\nHag a vez un eskem a energiezh etre ar sistemoù evit ma vije komzet eus ar sistemoù endro (tro war dro)?Aozañ\nAr respont a zo aze:\nAn dommder a gemer perzh e grouadur an antropi.\nBez ez eus steuziadurioù tommder pa vez kempouez ur sistem.\nKreskiñ a ra an dizurzh pe chom a ra kempouez, ralloc’h eo un digreskadenn evit ur greskadenn.\nDa geñver an eil perzh laret aze e vez tu d’en em goulenn da belec’h ez eo aet an energiezh kollet. Ma vezomp lojik un eskemm a vije a energiezh etre ar sistemoù:\nUr c’hempouezad a entropiezh er sistem 1 hag a n’eus kaset d’ur banadur a energiezh,\nAn tommder kollet a vije roet d’ur sistem 2 eus endro ar sistem 1,\nEntropiezh ar sitem 2 a greskfe an dizurzh gantañ.\nAr sistem 2, war lec’h ur pennadig, kavet gantañ ur stad kempouez, a nije bannet energiezh evel er sistem 1,\nTommder ar sistem 2 kollet a zafe d’ur sistem 3 war endro ar sitem 2,\nDre-se ez e kreskfe an entropiezh.\nMet pelec’h e kreskfe an entropiezh en hollved pe en un sistem endro nemet ken?Aozañ\nEvit e vije an entropiezh o kreskiñ en eun endro nemetken e vije ret da lakaat anezhañ e distro (isoler) ha neuze e vije sistem all tro war dro dezhañ ret e vije ober neuze ur voger a… ur\nNetra a goulonder met pa laran goulonder ez eo goulonder goulonder ha n’eo ket goulonder leun evel ar goulonder kantikel leun a partikulennoù. Ret e vije neuze ur gwask izel kenañ ken izel evit ma na vije ket a dister eskemm etre ar sistemoù, met paouez ar gwask d’un taol gizh-se en aer ez eo dibosupl. An entropiezh a gresk neuze en hollved a bez.\nHag an tommder na greskfe ket?Aozañ\nAze ne c’hellomp ket respont d’ar goulenn-se dre ma vez ur c’hesk temperadur damnaturel er mare-mañ met bez eus bet eus yenadurioù ivez evit tremen d’ar plasma a Hidrogen (stad kentañ an hollved) hag a vez dizuzhietoc’h eget ar gaz.\nHa implijet eo an entropiezh?Aozañ\nYa da skouer en trenioù kentañ lerc’h ma vije implijet dour lakaet da dommañ e kreskae S hag a lakae da gaout kalz a gwask da bouezañ war ur verin. Skouerioù all a zo met an hini-se a zo unan splann a-walc’h.\nAdtapet diwar « https://br.wikipedia.org/w/index.php?title=Entropiezh&oldid=1478086 »\nDernière modification le 4 Ebr 2013, à 21:22


Aurélia Aurita - Wikipedia\nAurélia Aurita, (anv gwir Hakchenda Khun, berraet alies e Chenda Khun) a zo bet ganet d’an 10 a viz Ebrel 1980 e Châtenay-Malabry. Un dresourez ha senarioerez bannoù-treset a orin sinat ha khmer eo. Hec'h anv arzourez a zo tennet eus anv ur seurt morgaoul, Aurelia aurita.\n1.2 Kazetennoù ha labourioù a-stroll\nAurélia Aurita e miz Here 2007\nAn tresañ he deus studiet e skol Arc-en-Ciel (Antony) ha lakaet he deus embann istorioù berr er gelaouenn Fluide Glacial, hag e PLG. Kemeret he deus perzh ivez e raktresoù enno meur a dreser, evel Stereoscomic pe FLBLB. War un dro e studias an apotikerezh. E 2001 e c’hounezas priz ar senario gwellañ e kenstrivadeg Alph'Art bannoù-treset skol e gouel bannoù-treset Angoulême. Gant hec’h albom kentañ, Angora e ditl, e voe merzet gant ar vurutellerien. E 2004 e kemeras perzh en ur raktres hollek diwar-benn Japan. Er vro-se e vez o chom hiziv an deiz. Hec’h eil albom, anvet Fraise et Chocolat, a voe embannet e 2006. Ennañ e kont he buhez reizhel gant he c’haredig, anvet Frédéric Boilet. Evit tud zo ez eo un albom a-feson, evit re all avat e seblant gwall c’houllo. An eil lodenn, Fraise et Chocolat 2 he zitl, a zo deuet er-maez e 2007. Da c'houde e kont traoù startoc'h gant Je ne verrai pas Okinawa, hag e komz eus an doare m'eo bet degemeret Fraise et Chocolat e-barzh Buzz-moi. E 2011, e sav ul levr kentoc'h evit ar vugale anvet Vivi des Vosges.\nE miz Genver 2014 eo bet lakaet e gwerzh LAP ! un roman d'apprentissage, lodenn gentañ un dastumad tri levr tro-dro da Lise emveret Pariz.\nHervez tud zo ez eo heñvel he labour ouzh hini Anaïs Nin.\nAngora, Stereoscomic, adembannet gant Le 9e Monde, 2003\nFraise et Chocolat, Les Impressions nouvelles, 2006. Rakskrid gant Joann Sfar\nVivi des Vosges, gant Frédéric Boilet, Les Impressions Nouvelles, 2011\nKazetennoù ha labourioù a-stroll[kemmañ | kemmañ ar vammenn]\nLa démission, Fourmi Sismographique, Tanibis, 2001\nL'après-midi chez Élise, Stereoscomic spécial SPX, 2001\nAn afternoon at Elise's, Stereoscomic special SPX ( e saozneg) 2001\nParis-Saïgon, FLBLB niv 13, 2001\nJanine de huit à huit, Fluide Glacial niv 303, 2001\nMa grand-mère était actrice, Fluide Glacial niv 313, 2002\nLune de miel”, Fluide Glacial niv 318, 2002\nMon autobiographie (par Chris M. et Madeline M.), Rhinocéros Contre Éléphant, niv 3, Tanibis, 2002\nLe miracle de l'érection, Stereoscomic niv 4, 2002\nLa sirène qui ne savait pas nager, PLG n°37, 2003\nDe zeemeermin die niet kon zwemmen, Zone 5300 niv 10-4, 2003\nLellebel in de ruimte, Zone 5300 niv 11-2, 2004\nJe peux mourir, maintenant !, in Japan (albom a-stroll), Casterman, 2005\nMes voisins, in Terriens (albom a-stroll), Mécanique Générale / Les 400 coups, 2006\nShotaiken, Spore niv 4, 2006\nAdtapet diwar « https://br.wikipedia.org/w/index.php?title=Aurélia_Aurita&oldid=1823087 »


Diaes eo lec'hiañ Thales en amzer mar dalc'her kont eus deiziad ar fallaenn heol a vije bet rakjedet gantañ. Met lavaret a ra Diogenes Laertios e vije marvet da vare an 58vet olimpiadenn (548-545 kent. J.-K.).\nOc'h harpañ war ar vrud en doa gounezet e-giz-se e teuas a-benn da lakaat ar c'heodedoù-stad (pe polisoù) eus Ionia da sevel ur c'hevredad.\nHervez Diogenes Laertios, e Buhezioù, doktrinoù ha lavaroù ar brederourien illur da skouer, e lavar Hieronymos e oa bet gouest da vuzuliañ ment piramidennoù Egipt. Klasket en dije ar Faraon Amasis amprouiñ e ouiziegezh hag en dije lâret dezhañ ne oa den ebet gouest da c'hoût pe uhelder e oa ar Biramidenn Vras.\nAdtapet diwar « https://br.wikipedia.org/w/index.php?title=Thales_Miletos&oldid=1973047 »


Pajenn:Le Clerc - Ma beaj Londrez, 1910.djvu/179 - Wikimammenn\nPajenn:Le Clerc - Ma beaj Londrez, 1910.djvu/179\ndic’haouet ha roet d’imp hon gwalc’h a venjans. Heuilhet an neus ar Gouarnamant mennoz tud ar vro-man.\nDre m’an neus pouezet o zantimant warnan gant e oll verz, n’eo ket bet êt hirie ar Romaned en prozision gant o zakramant. Ha gwell a ze evite. N’o dije ket douget anean a-dreuz da ruio Londrez, hep ne vije c’hoarveet eur gwall reuz bennak. »\nNe lakin ket aman ar pez a laras c’hoaz an Otro Kensit na ’pez an nevoa laret en e rôk an Otro Benjamin Nikolson evit hessan o chilaouerien eneb an Iliz roman. Ne dalv ket a boan hen ober. Ezet ê kridi e teuont hep dale, gant ar sort komzo, da lakat mel-penn o zud da domman ha da virvi.\nPa welont ec’h ê tomm an houarn, e skoont warnan.\n« Savet oll breman en ho sav, tudo, eme Kensit, ha savet ive ho torn mat evit kemer lod el le ac'h an d’ober en ho hano. » Ha pa ne wel er zal nemet brec’hio en êr : « Dirak Doue, emean, ha dirak ar bed oll, hag en koun eus merzerien ar Reform (ankouaat a ra ar gwad katolik a lakas Herri VIII hag ar Rouanez jentil Elizabet da redek), e laromp a vouez uhel, evel m’hen kredomp start, e zo awalc’h eus ar Skritur zakr evit hon c’has d’ar zilvidigez.\nHa pa welomp an Iliz Roman o telc’hen aman, e kalon eur vro brotestant, he c'hendalc'h eukaristek, e savomp oll hon mouez evit laret ha hadlaret war eun dro, e giz enebadeg, an disklêriadur a ra hon Rouane ’n eur bignal ar wej kentan war an tron. »\nHag an oll o tibuni diskleriadur-ze penn da benn ha war eun dro.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/179&oldid=150157 »\nKemmoù diwezhañ degaset d'ar bajenn-mañ d'an 6 Meu 2019, da 18:02.


Buhez ar Sent/1894/Sebastian - Wikimammenn\nBuhez ar Sent/1894/Sebastian\n◄ Kanut Sebastian, Merzer Agnes, Guerc’hez ha Merzerez ►\nann ugentved devez a viz genver\nAr zant-ma, ginidik euz a gear Narboonn e Frans, ha savet e kear Milan enn Itali, a ioa soudard enn amzer ann impalaer Dioklesian. Ann impalaer-ma en devoa kement a istim hag a garantez evithan ma hen hanvaz da gabiten er genta goumpagnunez euz he c’hoardou.\nDioklesian a ioa eunn enebour touet d’ar gristenien, hag a roaz urs d’ho lakaat holl d’ar maro nemed kinnig a rajent ezans d’ann doueou faoz. Hogen, Sebastian a ioa kristen he-unan; mes n’hen diskoueze ket d’ann impalaer petra bennag ma veve enn he balez. Atao, azalek he vugaleach, en doa servichet Doue euz a greiz he galoun; mes brema e krede oa guelloc’h d’ezhan ober he zeveriou a relijion hag he zevosionou e kuz da c’hortoz ma vije galvet da anzao he feiz dirak ann holl. Sonjal a rea e c’hellje ober muioc’h a vad evelse ha rei muioc’h a zikour d’he vreudeur.\nEvit guir, mont a rea aliez d’ar prizouniou da velet ann dud fidel a veze eno o c’hedal beza barnet pe verzeriet. Lod euz ar gristenien-ze a vanke a bep tra, ha lod all a venne fallgalouni gant ar spount o doa rak ar poaniou skrijuz o devije da c’houzanv. Sebastian a bourvee gant largentez da ezommou ar re genta, hag a gennerze ar re all dre he gomzou.\nEnn ho zouez ez oa daou vreur, ho hano Mark ha Marsellian, ho daou dimezet ha bugale d’ezho. Eur zetans a varo a ioa douget a enep ann daou vreur-ze ma ne adorjent ket ann idolou. Mes, o veza ma oant a lignez nobl ha pinvidik, ho zad hag ho mamm, paianed ho daou, a obtenaz digant ar barner ma vije gortozet c’hoaz eur miz abarz ho lakaat d’ar maro. « — Epad ann amzer-ze, emezho, ni a raio kement var hon daou vab ma teuint erfin da ginnig ezans d’ann doueou. »\nNeuze ar Zant a falvezaz drezhan mont d’en em ziskouez d’ann impalaer, hag a gomzaz outhan evelhenn : « — Prins, beleien ann idolou a lavar gevier d’ehoc’h divar benn ar gristenien. Lavaret a reont n’oc’h euz ket brasoc’h enebourien eged ar gristenien, hag ar gristenien, er c’hountrol, eo a zalc’h ho rouantelez enn he za dre ar pedennou a reont evidhoc’h. »\nDioklesian a oue mantret pa anavezaz Sebastian ; rak kredi a rea oa maro. « — Te a zo aze, Sebastian! emezhan. Petra? N’oud ket bet lazet ’ta? Penaoz da vihana ec’h euz-te gellet chom beo? »\n« — Va Zalver Jezuz, eme ar Zant, en deuz astennet d’inn va buez evit ma c’helljenn dont da rei testeni dirak ann holl eo he relijion ar relijion guirion, hag ez eo euz ho perz eunn dislealded heb he far lakaat d’ar maro tud ha n’o deuz great torfed ebed, tud ha n’euz netra da damall d’ezho. »\nO klevet ar c’homzou-ze, ann impalaer a ieaz e kounnar, hag a lavaraz skourjeza Sebastian ken na laoskche he huanad diveza. Evelse e varvaz ar merzer kalounek er bloaz 286 pe 288.\nSant Sebastian ne ziskouezaz ket d’ann impalaer oa kristen ken na oue galvet da anzao he feiz dirak ann holl; mes ann dra-ze ne vire ket outhan da ober he zeveriou a relijion hag he zevosionou e kuz. Evelse ive, ma renkit mont da zoudard ha mac’h en em gavit etouez tud fall ha difeiz, n’e ket red d’ehoc’h diskouez d’ar re all peur e viot o lavaret ho Pater, na peur ez eot d’ann offerenn, da govez ha da gommunia : ann traou-ze holl a c’hellit da ober, evel sant Sebastian, heb gouzout dare da zen. Bezit eta fidel d’ezho, hag e reot ho silvidigez epad ma viot er zervich kerkouls hag er gear.\nAdtapet diwar « https://br.wikisource.org/w/index.php?title=Buhez_ar_Sent/1894/Sebastian&oldid=23602 »


Degemer al lec’hienn > Ar strolladoù > Strollad Landi\nresponsable Jean Peres\nStrollad Landi eo kevrenn c’hoariva Strollad Bro Landi (kenteliou noz, dañsou, prezegennou…).\nSavet eo bet e fin ar bloavez 2008 evid kemer perz e Breizhtival 2009.\nBreizhtival zo eur fest savet e 2007 gand kevredigeziou sevenadurel Landivicho (bagad, kelc’h keltieg, laz-kana Mouez Bro Landi, Strollad Bro Landi) ha bugale vrezhonegerien.\nHoll pezhioù farsus.\nSkoazellet gant Bob Simon evit al leurenniñ.\nLaouen e vefemp o vont da c’hoari e lec’h all ivez.\nStrollad Bro Landi par TVRESIDENCES\n1añ a viz Genver 2018\nStrollad Landi a c’hoario 4 fezh-c’hoari. E ti-gar Landi Medisin al lagad Ar pallenn etre daou Jakez Kroc’hen o fardañ kig-ha-farz An arc’hant dastumet az aio d’an UNICEF.\nPezhioù-c’hoari farsus 2017\n1añ a viz Meurzh 2017\nPevar pezh-c’hoari nevez a vo kinniget war al leurenn gant strollad Landi.\n1añ a viz Here 2016\nAr strollad deus Landivizio a vo e Landelo evit c’hoari war al leurenn un heuliad sketchoù.\n6 a viz Du 2015\nFarsus ! C’hoariva e brezhoneg.\neil a viz Meurzh 2015\nStrollad Landi a ginnig 3 fezh-c’hoari a vo c’hoariet e-kerzh un Abadenn Blijadur e keñver ar Breizhtival 2015. C’hoariet e vo : Pezh kentañ : " Ur bugel zo ganet " un istor Nedeleg skrivet gand Roparz Hemon. Eil pezh : " An diou glujar " un istor anavezet lakaed e brezhoneg gand G KERVELLA A da echui " Ar psikolog pe an diskoulmer kudennou " skrivet gand P.-M. MEVEL ha Naig ROZMOR. A-raok…\n2014 : tri fezhig-c’hoari nevez\n10 a viz Meurzh 2014\nTri fezhig-c’hoari a vo kinniget e 2014 gant strollad Landi : " En dro d’ar poull " Troet e brezhoneg gant Goulc’han Kervella diwar "la farce du cuvier" : ur farsrerezh eus ar grennamzer. " Piou a baeo " skrivet gant Per Jakez Helias. " Tan en ti " diwar " Les Boulingrin " skrivet gant Courteline ha lakaet e brezhoneg gant Goulc’han…\nPiv a baeo ?\neil a viz Here 2013\nDaou glasker-bara, du gant an naon dirak un ostaleri, o soñjal penaos kargañ o c’hof gant UR friko bras Ha da c’houde terc’hout hep paiañ. Ur pezh-c’hoari farsus diwar P.J. Heliaz.\nKant vloaz ma mamm-gaer\n17 a viz Gouere 2012\nUr pezh-c’hoari skrivet gant Maria Prat.\nDa biou vo an intañvez ?\nMedisin al lagad\nUr pezh-c’hoari bihan ouzhpenn evit ar strollad.\nBouzar pe vud\nBouzar pe Vud eo ur pezhig-c’hoari skrivet gant Per-Jakez Heliaz. Matrehe, eo êsoh en em gleved pa vez unan euz an daou bried bouzar pe vud ?\nBurzud ar garantez\nBurzud ar garantez, pezhig-c’hoari skrivet gant Pêr-Mari Mevel ha Naig Rozmor . Daoust hag eur paotr yaouank koz a jomo atao paotr yaouank koz ?\n22 a viz Meurzh 2011\nTri fezh-C’hoari : Medisin Al lagad. Da biou ’vo an intañvez : skrivet gant Maria Prat. Kant vloaz va mamm-gaer : skrivet gant Maria Prat.\n18 a viz Du 2010\nUr pezh skrivet gant Pêr-Mari Mevel ha Naig Rozmor. Ur pezh gant div vaouez hag ur paotr. Padelezh : 35mn. Paket eo Mari Plouzenn gant ar c’hoant dimeziñ hag e teu da welet ar psikolog… Farsus kenañ da welet ha da glevet.\nTeir Gwech e Pariz\n5 a viz Gouere 2010\nUr pezh skrivet gant Maria Prat. Ur pezh gant div vaouez. Padelezh : 13mn. Kontañ a ra Marc’harid perag he deus ranket mont teir gwech da Bariz… Farsuz betek penn.